Tip dana: Parma – Milan: Domaćin mora da ide na trijumf, ali je problem što su sa druge strane terena “rosoneri”! – Kladjenje.rs\nHomeTip DanaTip dana: Parma – Milan: Domaćin mora da ide na trijumf, ali je problem što su sa druge strane terena “rosoneri”!\n10 Aprila, 2021 Vlajko Tip Dana 0\nU subotu je izuzetno bogata ponuda za klađenje, a za vas smo ovog puta analizirali duel koji će biti odigran na stadionu “Enio Tardini” gde će fudbaleri Parme dočekati Milan.\nMeč između ova dva tima je na programu od 18 časova.\nParma: Mogu li “krstaši” nekako do opstanka?\nMalo ko je očekivao da će fudbaleri Parme igrati ovoliko loše u ovogodišnjem izdanju italijanske Serije A. Svi su od tima koji je prošle sezone u jednom trenutku čak bio i na poziciji koja vodi u Ligu Evrope, očekivali upravo borbu za plasman na mesto koje vodi u evropske pozicije, ali nažalost od svega toga nije bilo ništa.\nUtisak je da je najveći krivac za to bivši trener kluba Fabio Liverani koji se blago rečeno nije snašao na klupi “krstaša”, a deluje da se nije preterano proslavio ni njegov naslednik D'Aversa, koji ipak može da se pohvali sa nešto boljim rezultatima.\nNaime, u ovom trenutku se Parma nalazi na pretposlednjem mestu na tabeli sa samo dvadeset osvojenih bodova, što je zaista premalo, a ono što i te kako treba istaći je da tim koji se nalazi u bezbednoj zoni trenutno ima četiri boda viška od “krstaša” što svakako i nije neka nenadoknadiva razlika.\nU prošlom kolu su izabranici trenera D'Averse poraženi na gostovanju kod Beneventa, u jednom fantastičnom duelu koji je završen rezultatom 2:2.\nKada su u pitanju mečevi na domaćem terenu, do sada je Parma odigrala petnaest mečeva na “Enio Tardiniju” na kojima je ostvarila dva trijumfa, pet remija i čak osam poraza, i ubedljivo su najlošiji domaćin u Seriji A.\nMilan: I plasman u Ligu šampiona bi bio veliki uspeh!\nSve do sredine šampionata, “rosoneri” su imali sjajnu sezonu, ali je utisak da su onda kola krenula nizbrdo.\nNaime, poznato je da su izabranici Stefana Piolija bili dosta dugo na prvom mestu na tabeli, ali onda su ušli u jednu poprilično lošu seriju što se nekako i poklopilo sa povredom Zlatana Ibrahimovića, pa se u ovom trenutku “rosoneri” nalaze na drugom mestu na tabeli uz čak jedanaest bodova manjka u odnosu na prvoplasirani Inter, koji je na dobrom putu da posle čak deset godina dođe do naslova prvaka.\nU poslednje vreme Zlatan Ibrahimović i drugari pružaju promenljive partije pošto su na pet poslednjih susreta ostvarili dva trijumfa, dva remija i jedan poraz.\nU prošlom kolu je Milan samo remizirao na svom terenu protiv neugodne Sampdorije, a taj duel je završen rezultatom 1:1, što je po svemu sudeći značio i definitivni oproštaj “rosonera” od šampionske titule.\nNaravno, ne treba zaboraviti da je tim sa “San Sira” nedavno eliminisan i iz Liga Evrope gde su poraženi od Mančester Junajteda, iako su u prvom duelu na “Old Trafordu” odigrali 1:1.\nKada su u pitanju mečevi na strani, valja svakako istaći da su “rosoneri” najbolji gosti u Seriji A pošto su na četrnaest odigranih mečeva ostvarili dvanaest trijumfa, jedan remi i samo jedan poraz, i to mimo svih očekivanja od Specije, kada je bilo 2:0.\nParma na ovom susretu prosto mora da ide na sve ili ništa, jer bi novi neuspeh možda značio i definitivni oproštaj ovog tima od najkvalitetnijeg ranga italijanskog fudbala. Zbog toga vam hrabro preporučujemo da probate sa duplom šansom 1X koju kladionica Meridianbet plaća sa kvotom 2.01.\nSigurno je i da nas očekuje jedan i te kako efikasan duel, zbog čega vam preporučujemo da probate sa igrom 3+ za koju je kladionica Meridianbet pripremila kvotu 1.79.\nZa kraj, za one najhrabrije, savetujemo vam da probate sa čistom jedinicom koju kladionica Meridianbet plaća sa fenomenalnom kvotom 4.80.\nNajava i analiza: Premijer liga, 31. kolo: O Ligi šampiona odlučuje se u Londonu, Totenhem dočekuje Junajted, Vest Hem protiv Lestera


Ministarstvo omladine i sporta ponovo diskriminiše - Ozonpress :: internet portal\nTag: diskriminacija, konkursi, omladina, sport\nUprkos tome što su Nacionalna koalicija za decentralizaciju (NKD) i njene članice i prošle godine ukazale na činjenicu da Ministarstvo omladine i sporta kroz svoje konkurse favorizuje mlade iz Beograda u odnosu na ostatak Srbije, i ove godine se ponavlja ista priča. Naime, putem javnog konkursa za finansiranje i sufinansiranje programa i projekata za sprovođenje ciljeva nacionalne strategije za mlade i programa ,,Mladi su zakon” čak 60% podržanih projekata dolazi iz Beograda (tabela 1, u priloženom zahtevu). Još alarmantniji je podatak da su beogradska udruženja dobila više od 70% ukupnog budžeta! Iza Beograda sledeKikinda (6.16% budžeta), Novi Sad (5.90% budžeta), Kosovska Mitrovica (4.37%) i ostali kojima je pripalo manje od 3% ukupnih sredstava. Bez podrške ministarstva ostale su organizacije koje su aplicirale iz Vrnjačke Banje, Pančeva, Pirota, Užica, Šapca, Kovina, Žitorađe, Požarevca, Prijepolja, Vršca, Vranjske Banje, Apatina, Leskovca, Gornjeg Milanovca, Sombora, Subotice, Sremske Mitrovice, Zaječara, Bora, Požege, Kuršumlije.\nTakođe, kroz Konkurs za stimulisanje različitih oblika zapošljavanja, samozapošljavanja i preduzetništva mladih odobreno je 26 projekata, od kojih je više od polovine (15) iz Beograda. Tim udruženjima je obezbeđeno skoro 60% ukupnog budžeta -čak 43,351,174 dinara (ukupni budžet iznosi 75 miliona dinara). Dakle, najviše novca otišlo je u Beograd (57.80% ukupnog budžeta), zatim slede Požarevac (12,69%), Brvenik (6.35%), Sjenica (5.57%), Novi Sad sa tri podržana udruženja (4.97%), Vranje, Zaječar, Prijepolje, Kruševac i Pančevo kojima je pripalo manje od 3% budžeta.\n– Imajući u vidu ovakve podatke, konstatujemo da Ministarstvo omladine i sporta (MOS) i ove godine, ovakvim načinom finansiranja, produbljuje već dovoljno izražene regionalne razlike u Srbiji. Podsećamo da budžet iz koga se finansiraju ovi konkursi u daleko većoj meri puni ostatak Srbije u odnosu na Beograd. Praktično, ovakvi konkursi MOS-a su jedan od mehanizama uzimanja novca siromašnim delovima Srbije i pretakanja u Beograd, što je nedopustiva praks – kažu u Nacionalnoj koaliciji za decentralizaciju.\nS tim u vezi, Nacionalna koalicija za decentralizaciju i njene članice podnele su inicijativu da Ministarstvo omladine i sporta, pre bilo kakvog oblika finansiranja programa i projekata, uspostavi kriterijume kojima bi se visina projektnih sredstava određivala u odnosu na teritorijalnu pokrivenost koju predviđa projekat ili program, a da postoji obaveza da se obezbedi finansiranje projekata na celoj teritoriji Srbije kako bi se izbegla dominacija udruženja iz Beograda. Takođe, visina odobrenih sredstava mora biti u skladu sa organizacionim kapacitetima udruženja.\nKako bi se obezbedila primena antikorupcijskih mera, izbegle situacije favorizacije i/ili revanšizma prema kandidatima i obezbedilo konstantno unapređenje procesa, zahtevamo da se za svaki konkurs formira validaciona komisija koju bi činili predstavnici civilnog društva (iz organizacija koje nisu aplicirale na konkursima) i stručnjaci iz oblasti koje se tiču konkursa. Validaciona komisija bi imala mandat da vrši verifikaciju svakog koraka u procesu dodeljivanja sredstava: objavljivanja konkursa, definisanja liste kandidata, objavljivanja preliminarne liste, objavljivanja konačne liste dobitnika, kao i prijema finalnih izveštaja nakon realizacije projekata.\nValidaciona komisija bi imala ulogu provere zakonitosti postupanja, ispunjenja kriterijuma i svrsishodnosti odluka na konkursima ministarstava, a imala bi pravo da, ukoliko se za to ispune uslovi, obustavi dalje sprovođenje konkursa.\nMinistarstvo omladine i sporta je poslednjih godina izmenom kriterijuma i načina postupanja dovelo do toga da su udruženja potpuno izgubila poverenje u proces, da je javna tajna da postoje „crne liste“ koje su politički kreirane i da se sredstvima iz budžeta finansiraju nepostojeće organizacije čije se aktivnosti dešavaju samo između dva konkursa.\nSa našim predlogom upoznaćemo i međunarodnu donatorsku i diplomatsku zajednicu od koje ćemo tražiti da validacione komisije budu deo uslova za sve donacije ka državi Srbiji u svim oblastima u kojima je država korisnik njihovih sredstava.


Doprinos Er Srbije privredi 1,0 mlrd dolara u 2016. godini - Studio B\nDoprinos Er Srbije privredi 1,0 mlrd dolara u 2016. godini Tanjug\nEkonomijaEkonomija Pocetna 29. 07. 2016. 13:30:03\nSrpska nacionalna avio-kompanija, Er Srbija, podržaće u 2016. godini 100.000 radnih mesta širom Srbije i ostvariti doprinos nacionalnoj privredi od jedne milijarde dolara, prema najnovijim prognozama britanske konsultantske kuće „Oksford ikonomiks“\nOd toga, Er Srbija će omogućiti zaposlenje za 13.230 ljudi i doprineti srpskoj privredi sa 210 miliona dolara obavljajući svoju osnovnu delatnost, koja podrazumeva i potrošnju goriva, troškove održavanja i rad sa domaćim dobavljačima, saopštila je nacionalna avio-kompanija, pozivajući se na studiju Oksfor Ikonomiksa.\nSiniša Mali, predsednik Nadzornog odbora Er Srbije, izjavio da je nacionalna avio-kompanija pokretač razvoja privrede i ekonomije svake zemlje, i da u tom smislu uspeh Er Srbije doprinosi razvoju cele Srbije.\n„Vlada Srbije predvođena premijerom Aleksandrom Vučićem sprovela je sveobuhvatne reforme i rezultati su već vidljivi, a mi u potpunosti pratimo njihove napore na tom putu“, dodao je on, navodi se u saopštenju.\n„Polako počinju da se vide plodovi napornog rada u protekle tri godine, a verujem da će, sa otvaranjem novih tržišta u budućnosti, kompanija Er Srbija biti još veća i uspešnija“, rekao je Mali.\n„Poslovna aktivnost Er Srbije i njen značajan ekonomski uticaj u Srbiji ostvaruju snažan pozitivan efekat na nacionalnu ekonomiju i, kao što pokazuje ovaj izveštaj, doprinosi otvaranju hiljada radnih mesta u Srbiji“, kaže DŽejms Hogan, potpredsednik Nadzornog odbora Er Srbije i predsednik i generalni direktor Etihad ejviejšn grupe.\nDane Kondić, generalni direktor Er Srbije, je izjavio da izveštaj Oksford ikonomiksa jasno pokazuje da se ostvarenjem uloge Er Srbije u unapređenju vazdušnih veza i povećanju dolaznog turizma otvaraju brojne mogućnosti za zapošljavanje za građane Srbije, dodavši da je „naš zadatak da ovaj doprinos u godinama koje su pred nama učinimo još većim“.


Galijašević: Motiv napada rušenje srpske\nponedeljak, 27 april 2015 22:18\nMotiv za večerašnji teroristički napad u Zvorniku je rušenje Republike Srpske, destabilizacija i Srbije i Srpske, te slanje poruke srpskom narodu da nije bezbjedan, izjavio je Srni ekspert za borbu protiv terorizma Dževad Galijašević.\n"Napadnut je Zvornik, a to je, ustvari, srce ili most između Srbije i Srpske. Ovakva poruka se šalje u momentu kada Srpska preduzima značajnije korake na planu borbe protiv terorizma i uvodi i upravu za jednu takvu borbu, i kada MUP Srpske želi zaista da ovom problemu posveti značajniju pažnju", rekao je Galijašević.\nOn je konstatovao da ovo nije izolovani incident, niti je slučajna akcija nekog poremećenog fanatika.\n"Ovo je planska teroristička akcija, koja treba da iznudi određena politička rješenja, da dovede do ukupne destabilizacije prostora i da cijelu situaciju učini daleko složenijom i težom", upozorio je Galijašević.\nPrema njegovim riječima, nakon detaljnih analiza ovog događaja, sigurno će se vidjeti i dijelovi pojedinih lokalnih elemenata same priče iza koje, bez sumnje, stoji islamski fundamentalizam, ali će se u tim analizama sigurno preplitati objašnjenja koja imaju veze sa ratom, sa nekom lokalnom pričom sa ovog prostora i slično.\n"Međutim, ovaj događaj se ne može ozbiljnije analizirati bez analize poremećene bezbjednosne situacije u regionu sa stanovništva islamskog fundamentalizma i terorizma", rekao je Galijašević.\nOn je ukazao i na destabilizaciju Makedonije, na pokušaj rušenja premijera te zemlje Nikole Gruevskog, kao i na napad na policijsku stanicu na granici Makedonije i Kosova, koji su izveli mudžahedini povezani sa odredom "El Mudžahedin" i sa BiH.\n"Sve ovo svjedoči da je pred nama jedno ozbiljnije vrijeme desetabilizacije i djelovanja ovog islamističkog elementa povezanog i sa onim ratnim formacijama i sa, rekao bih, fundamentalističkom politikom u Sarajevu, ali i sa pojedinim zapadnim službama. Dakle, ovdje je riječ o ozbiljnoj destabilizaciji koja vuče korijene iz ukupnih geopolitičkih kriza, iz odnosa SAD i Rusije i američke potrebe da se Balkan, odnosno onaj pravoslavni dio Balkana, destabilizuje", istakao je Galijašević.\nGalijašević je rekao da Agencija za istrage i zaštitu /SIPA/ BiH objektivno ima najveće nadležnosti za tu vrstu antiterorističkog djelovanja, ali se njen direktor ruši nezakonitim sudskim postupcima.\n"U trenutku kada se od Sipe očekuje da obezbjeđuje objekte i lica kako bi se učinila još slabijom i kada imamo Obavještajno-bezbjednosnu agenciju /OBA/ u kojoj je direktoru istekao mandat, mi smo žrtve jedne složenije igre i ovdje je riječ o ozbiljnijoj destabilizaciji političkih prilika", kaže Galijašević.\nOn je upozorio da se mogu očekivati novi slični teroristički napadi, navodeći da se oni dešavbaju uvijek u određenim dramatičnim vremenima.\n"Kada se određene političke poruke pojave i kada Republika Srpska počne govoriti o vlastitim odgovornostima i perspektivama, onda dolaze takvi događaji koje neki žele da predstave kao incidente", ističe Galijašević.\nOn je istakao da je problem što se i ozbiljnije terorističke akcije krivično i pravno kvalifikuju na neprimjeren način i ne vidi se u tome terorizam nego se kvalifikuju kao neka druga djela koja je počinio pojedinac.\n"Ali, taj pojedinac je od nekoga dobio oružje, radikalizovan je i instrumentalizovan od nekoga, bez obzira kakav je lokalni ili ratni predtekst bio iza njegove prividno lične motivacije", rekao je Galijašević.\nOn je napomenuo da je motiv rušenje Republike Srpske, destabilizacija i Srbije i Republike Srpske i slanje poruke srpskom narodu da nije bezbjedan.\n"Takvih poruka može biti i u narednom periodu ukoliko ova poruka ne postigne željeni efekat. Nažalost, zapadne službe u ovom trenutku nisu partneri u ovoj borbi, to su njihovi geopolitički vojnici", dodao je Galijašević.\nGalijašević je istakao da u svakom slučaju ovu situaciju treba ozbiljno tretirati jer ovakvih napada može uvijek biti.\n"Ima oko 5.000 ljudi sposobnih da izvede tako nešto i ima oko 100.000 ljudi koji su već pripremljeni za takve uloge, koji se fanatizuju i vjerski radikalizuju, a za to nema otpora u društvu. Pitanje je za američku Ambasadu: na kojoj ste vi strani u ovim terorističkim akcijama? Šta je vaša uloga ako ove poltrone iz Tužilaštva i Suda BiH ne želite ni pritisnuti ni zahtijevati od njih da rade svoj posao?", naveo je Galijašević.\nNapadč je uz poklič "Alahu ekber" oko 19.00 časova upao u prostorije policijske stanice i odmah počeo da puca iz automatske puške.


Bilgič posjetio Novi Pazar\nNaslovnica Sjeverni Sandžak Novi Pazar Bilgič posjetio Novi Pazar\nAmbasador Turske u Srbiji Tanžu Bilgič boravio je danas u poseti Novom Pazaru gde se sastao sa predstavnicima lokalnih samouprava tog grada, Sjenice, Tutina i Raške, kao i Bošnjačkog nacionalnog vijeća (BNV).\nTokom sastanka u Gradskoj upravi Bilgič je sa gradonačelnikom Novog Pazara Nihatom Biševcem i predsednicima opština Tutin Kenanom Hotom, Sjenica Hazbom Mujovićem i Raška Ignjatom Rakitićem razgovarao o realizaciji projekata koje Turska finansira u ovom regionu.\nBošnjačko nacionalno vijeće saopštilo je da su teme razgovora u tom organu bile zajednički projekti i poseta Turske Redžepa Tajipa Erdogana Srbiji koja je planirana za 7. i 8. oktobar.\nPotpredsednik BNV Fuad Baćićanin kazao je da je poseta Bilgiča nastavak dobre saradnje i sled događaja nakon posete Erdogana Vijeću i Sandžaku pre dve godine.\n“Predsednik Erdogan je za Bošnjake Sandžaka i BNV najznačajnija politička ličnost u svetu uopšte. Ohrabruje nas nova poseta Srbiji i smatramo da će ta poseta doprineti još boljim odnosima Bošnjaka Sandžaka i turskog naroda koji su bratski narodi”, izjavio je Baćićanin.


Banjaluka ove godine i bez Sajma knjige - Opcija\nBanjaluka ove godine i bez Sajma knjige\n03-09-2020 Kultura, Magazin\nMeđunarodni sajam knjige “Banjaluka 2020”, koji je trebalo da bude održan od 15. do 21. septembra u Sportskoj dvorani “Borik”, neće biti održan, potvrdili su organizatori “Glas Srpske”, dnevne novine.\nOva manifestacija posvećena knjizi ove godine je trebalo da bude održana 25. put, ali su organizatori odlučili da obustave sve aktivnosti na organizaciji.\n“Razlog je trenutno stanje u vezi sa epidemijom virusa korona i velikim brojem zaraženih osoba te zabranom okupljanja više od 50 lica u zatvorenom prostoru, koja trenutno važi do 14. septembra. Imajući u vidu da je na današnji dan zaraženo više od 70 osoba korona virusom, male su šanse da se odluka promijeni”, kazala je Petra Ivić, rukovodilac Sajma knjige.\nDodala je da, s obzirom na to da na Sajmu knjige u dvorani “Borik” bude više od 50 lica samo predstavnika izadavačkih kuća, izlagača, nemaju mogućnosti da organizuju Sajam knjige na način kako su to radili protekle 24 godine.\n“Kako bismo ostali u kontaktu sa izdavačima koji već tradicionalno više od dvije decenije izlažu na Sajmu knjige u Banjaluci i ljubiteljima pisane riječi, odlučili smo se na promociju izdavača na portalu sajam.glassrpske.com”, pojasnila je Ivićeva.\nPripreme, dodaje Ivićeva, na organizaciji ovakvog vida promocije izdavačkih kuća koje su najavile svoje učešće na 25. Međunarodnom sajmu knjige “Banjaluka 2020” su u završnoj fazi.\n“Izdavačke kuće nam dostavljaju naslove knjiga koje žele predstaviti i linkove koji vode do www.trgovine ili sajta na kojem se knjiga predstavlja. Portal sajam.glassrpske.com biće aktivan od 15. septembra”, kazala je ona i dodala da “Glas Srpske” kao organizator sajma planira da, ukoliko se stanje u vezi sa virusom korona poboljša, isti organizuje od kraja ove godine ili na proljeće 2021. godine.\nU okviru Sajma knjige održavani su i Međunarodni književni susreti u organizaciji Udruženja književnika Republike Srpske, te brojne promocije i druženja sa književnicima. Dodjeljivane su i sajamske nagrade koje nose imena manastira u Republici Srpskoj.


Aleksić: Jedva čekam da me tuži Andrej Vučić - Infobrif\nObjavljeno 28.11.2019. u 21:45 poslednja izmena 28.11.2019. u 21:45\nPotpredsednik Narodne stranke Miroslav Aleksić izjavio je danas da „jedva čeka“ da ga tuži Andrej Vučić, brat predsednika Srbije Aleksandra Vučića, i dodao da će na suđenju izneti „neoborive dokaze“ o uzgoju i zapleni velike količine marihuane na poljoprivrednom dobru „Jovanjica“ kod Stare Pazove.\nOn je televiziju Nova S ocenio da je reč o „najvećem uzgoju marihuane u Evropi na površini od 12 hektara, koji je mogao da se odvija samo uz državnu podršku“.\n„Neću stati dok se sve ne otkrije i nastaviću da iznosim dokaze. Sve informacije koje sam izneo potiču od časnih policajaca kojima je preko glave da gledaju kako se prikrivaju afere režima u proteklih sedam godina. Dokazi koje sam izneo su neoborivi, i policija to zna“, rekao je potpredsednik Narodne stranke.\nAleksić je ranije danas novinarima u Skupštini Srbije rekao da je proizvodnja marihuane na „Jovanjici“ bila veliki državni posao, da je marihuana pakovana u pakete na kojima je pisalo „Kosovo“, da je na tom dobru pravljeno kanabisovo ulje, a da je vlasnik „Jovanjice“ Predrag Koluvija po hapšenju prvo zvao Andreja Vučića.\nReagovao je potom Andrej Vučić koji je kao neistinite odbacio te navode, a mediji su preneli da je brat predsednika Srbije najavio da će zbog toga tužiti Aleksića.\n„Ne znam da li su pozivi brisani iz telefona, ali znam da su policajci na licu mesta utvrdili da je Koluvija zvao Andreja Vučića. Sada Andrej Vučić kaže da će dati listinge svojih poziva. To od njega niko nije tražio, nego sam pozvao tužilaštvo da veštači Koluvijin telefon i utvrdi sa kim je vlasnik ‘Jovanjice’ komunicirao, jer se tu kriju nalogodavci i organizatori“, rekao je Aleksić.\nObradović: Stefanović proglasio niške žandarme nedostojnim…\nOn je pohvalio, kako je naveo, časne policajce koji su uhapsili osumnjičene i zaplenili veliku količinu marihuane na „Jovanjici“ i zatražio da bude utvrđena odgovornost „nekoliko korumpiranih izvršilaca režima“.\nPotpredsednik Narodne stranke je ocenio da vlast sada nastoji da preko tužilaštva „minimalizuje slučaj“, odnosno da se sve završi na procesuiranju neposrednih izvršilaca, kako bi se sakrili pravi organizatori.\nAleksić je dodao da je republička javna tužiteljka Zagorka Dolovac slučaj „Jovanjica“ poverila tužiocu Višeg tužilaštva, „poznatog po vođenju predmeta vezanih za čelnike režima“, koji je upućen u Tužilaštvo za organizovani kriminal.\n„Najviši državni funkcioneri su posećivali i promovisali ‘Jovanjicu’, među njima i Aleksandar Vulin. Taj slučaj mora da se istraži do kraja i mora da se utvrdi ko je sve iz vrha režima davao podršku i obezbeđivao logistiku za taj posao“, kazao je potpredsednik Narodne stranke.\nDodao je da nije prvi iz Narodne stranke koga je Andrej Vučić tužio, i podsetio da je brat predsednika Srbije tužio i potpredsednika te partije Borislava Novakovića.\n"Jovanjica"Andrej VučićMarihuanaMiroslav AleksićTužba


EU planira bankarsku uniju\nVesti izvor: Kamatica, Sinteza, BBC, Capital\nJedinstveno regulatorno telo za bankarski sistem u svih 27 zemalja EU moglo bi da počne sa radom već 2013. godine, saopštila je Evropska komisija.\nPlanirano je i osnivanje kontroverznog novog fonda za pružanje pomoći ugroženim bankama, koji bi se finansirao od poreza na rad finansijskih institucija. Ovim predlogom obuhvaćena je i šema garancija za depozite, koja bi zaštitila štediše u slučaju da njihova banka propadne, preneo je BBC.\nVelika Britanija ranije je saopštila da neće pristupiti ovakvoj bankarksoj uniji i sugerisala da bi ona mogla da funkcioniše samo na nivou članica evrozone. Ovaj plan bi trebalo da bude usvojen na sastanku Evropskog saveta 28. i 29. juna u Briselu. Predsednik EK Žoze Manuel Barozo podržava brzu primenu plana koji uključuje zajedničko nadgledanje rada banaka već od januara 2013. godine.\nPortparol EK je rekao da neki elementi bankarske unije mogu da se ostvare brzo bez izmene postojećih sporazuma EU, dok su drugi komplikovaniji i zahtevaju više vremena za implementaciju. Potpredsednica Bundesbanke Sabine Lautenšlager upozorila je da su za ovakav plan potrebne “sveobuhvatne promene sporazuma EU”. Ona je dodala da bankarska unija treba da bude realizovana uporedo sa stvaranjem fiskalne unije, da bi se osiguralo da države ne ugroze finansijsku stabilnost EU kršenjem pravila o budžetskom trošenju.\nKomisija podržava ideju bankarske unije svih 27 članica EU, čiji bi deo bila i Velika Britanija, gde se nalaze neke od najvećih evropskih banaka. Evropski lideri izloženi su kritikama da nisu delovali dovoljno brzo tokom dužničke krize. Sada EK predlaže stvaranje bankarske unije bržim tempom nego što su mnogi mogli da zamisle.


Inicijativa za prava osoba sa mentalnim invaliditetom MDRI-S i Udruženje Naša Kuća pozivaju Vas na jednodnevnu obuku o značaju uključivanja mladih osoba sa mentalnim invaliidtetom u svet rada koju ćemo realizovati u petak 18. oktobra 2019.godine u Užicu.\nObuka je namenjena osobama sa mentalnim invaliditetom, roditeljima/starateljima osoba sa invaliditetom kao i organizacijama osoba sa invaliditetom.Obuka je osmišljena da se odvija u dve paralelne grupe. Jednu grupu činiće osobe sa mentalnim invaliditetom, a drugu roditelji/staratelji osoba sa invaliditetom i/ili predstavnici organizacija osoba sa invaliditetom.\nTokom obuke razgovoraće se o važnosti poslovne sposobnosti, nacionalnom zakonodavstvu i politikama vezanim za poslovnu sposobnosti, procedurama za lišavanje poslovne sposobnosti i pravima osoba sa invaliditetom u postupku lišavanja (zastupanje, saslušanje, revizija). Takođe, učesnici će biti informisani o mogućnostima da se uključe u socijalno preduzetništvo, kako kao preduzetnici, tako i kao zaposleni u takvim preduzećima. Učesnici će dobiti opsežan materijal o ovom pitanju i takođe, biće informisani o modelima donošenja odluka uz podršku. A osobe sa mentalnim invaliditetom dobiće prilagođen materijal rađen u format lakom za razumevanje.\nPrijave učešća možete poslati na i mejl adresu mdri.serbia@gmail.com, najkasnije do srede 16. oktobra 2019.godine do 12 sati.\nObuku realizujemo u okviru projekta Jednakost pred zakonom kao preduslov za zapošljavanje osoba sa invaliditetom EQUALIZER, koji podržava Evropska unija. Projekat se realizuje od decembra 2018 – decembra 2020. godine.


Selaković: Čeka se odgovor Švajcarske u slučaju Orić\nMinistar pravde Srbije Nikola Selaković izjavio je danas da Srbija očekuje odgovor švajcarskih organa u vezi sa hapšenjem Nasera Orića i istakao da odluke o tome, kao i o drugim izazovima koji su pred Srbijom, poput rezolucije o Srebrenici i dijaloga sa Prištinom, treba donositi "hladne glave", na šta je apelovao i sam državni vrh.\n"Prepuštamo da se sve odvija po pravu i po zakonu, kako se radi u svakom drugom slučaju i očekujemo odgovor švajcarskih organa. Ni u čemu ne odstupamo od komentara i reagovanje koja je prethodnih dana uputio državni vrh", rekao je Selaković novinarima.\nOn nije želeo da detaljno komentariše hapšenje Orića, kao ni najavljenu rezoluciju o Srebrenici, navodeći da "to pokazuje na kom nivou su problemi sa kojima se Srbija kao država susrijeće".\n"Državni vrh moli za razumijevanje, a to razumijevanje znači ne ulaziti u lične opservacije ili komentarisati nečiju reakciju ili ono što slijedi", naveo je Selaković i dodao da ne želi da svojoj državi nanosi štetu time što će "duvati u žar da rasplamsa neku vatru".\nVlada Srbije se, istakao je on, trudi i grčevito bori da vodi politiku koja će dovesti do stabilnosti i pomirenja u regionu.\n"Treba nam u ovom trenutku hladna glava i molim vas da budete saveznici svoje države sada kad su pred nama i pitanja, poput rezolucije u Srebrenici, pomenuto hapšenje i dijalog Beograda i Prištine", poručio je Selaković.\nOn nije želio da komentariše ni moguće odgađanje najavljene posjete predsjednika Srbije Tomislava Nikolića Sarajevu.


Usvojeni zaključci koji se tiču zaustavljanja nehumanog tretmana štićenika u Zavodu u Pazariću\nHaris Huskic 08.12.2020 15:09\nZastupnica Naše stranke Sabina Ćudić prije nekoliko dana je pozvala zastupnike u Predstavničkom domu FBiH da podrže usvajanje sedam zaključaka koji se tiču zaustavljanja nehumanog tretmana djece i omladine u Zavodu u Pazariću. Danas se upravo to i dogodilo.\n“Upravo su, u ovom momentu usvojeni svi moji, naši zaključci u Predstavničkom domu Parlamenta FBiH koji se na hitno postupanje upućuju Vladi FBiH u vezi stanja u Zavodu u Pazariću, ali i svim ustanovama ovog tipa u FBiH”, napisala je Ćudić na Facebooku.\nPredstavnički dom je usvojio sljedeće zaključke:\n1. Da se uputi zahtjev Tužilaštvu Kantona Sarajevo za pristup informacijama o stepenu realizacije istrage i planiranim rokovima za eventualno podizanje optužnica.\n2. Da četiri nadležna ministarstva Predstavničkom domu dostave izvještaj o stručnim kapacitetima ustanova socijalne zaštite čiji je osnivač FBiH.\n3. Da četiri nadležna ministarstva hitno dostave izvještaj o sprovođenju Strategije deinstitucionalizacije i transformacije ustanova socijalne zaštite.\n4. Da Ministarstvo rada i socijalne politike hitno dostavi izvještaj o sprovedenim konkursnim procedurama u Zavodu za zbrinjavanje mentalno invalidne djece i omladine Pazarić u 2020. godini.\n5. Da se hitno dostavi informacija o stanju tokom pandemije te načinima zaštite štićenika i štićenica u ustanovama socijalne zaštite čiji je osnivač FBiH.\n6. Da se pristupi prioritetnom upućivanju u parlamentarnu proceduru zakona definisanih zaključcima ovog doma.\nRok za dostavu traženih informacija od nadležnih ministarstava je 1. februar 2021. godine.\nĆudić je zaključke u proceduru uputila u svoje ime, u ime Kluba Naše stranke kojim predsjedava te u ime Ines Kavalec, predsjednice Udruženja “Dajte nam šansu”, Aide Hrnjić, direktorice Centra za podršku porodicama sa djecom i osobama sa poteškoćama ‘Colibri’, Edina Čelebića, predsjednika Vijeća roditelja JU Zavod Mjedenica, te Harisa Haverića, direktora Saveza ‘Sumero’, zatim Koalicije organizacija osoba sa invaliditetom ZDK.\nPodsjećamo, 4. decembra navršila se godina otkako je Ćudić objavila šokantne fotografije zlostavljanja štićenika u Zavodu u Pazariću.\nPrethodni članakU BiH kreće regionalni projekat reciklaže staklene ambalaže\nNaredni članakOtvorena prva ekološki održiva zgrada u Mostaru


"Vatreni" su tokom većeg dela meča imali rezultatsku prednost, ali nisu uspeli da steknu ubedljivije vođstvo, pa se ušlo u neizvestan finiš. Tako su Španci trojkom Aldertea na 12 sekundi pre kraja poveli sa 70:69, ali je Roko Prkačin u sledećem napadu pogodio za titulu prvaka Evrope.\nNovog šampiona Starog kontinenta do pobede su predvodili Boris Tišma sa 24 poena i pomenuti Roko Prkačin sa 18 i 10 skokova.\nBronza je na šampionatu u Novom Sadu pripala Turskoj, koja je u borbu za treće mesto ubedljivo savladala Francusku sa 82:59.\nPodsetimo, selekcija Srbije je takmičenje završila kao petoplasirana.


» EU ostaje posvećena borbi za rodnu ravnopravnost\nUoči Međunarodnog dana žena, 8. marta, Evropska komisija još jednom potvrđuje posvećenost rešavanju problema rodne neravnopravnosti širom EU. Prema novim statističkim podacima Evrobarometra, velika većina građana (76 odsto) veruju da bi rešavanje problema rodne neravnopravnosti trebalo da bude prioritet EU.\nNajnoviji podaci Evrostata navode da je razlika u platama između polova još jednu godinu za redom ostala nepromenjena – žene zarađuju 16,4 odsto manje od muškaraca na sat. Godišnji izveštaj Komisije o ravnopravnosti žena i muškaraca koji je takođe objavljen danas, pokazuje da je, uprkos izvesnim pomacima, rodna ravnopravnost i dalje nedovršen posao.\n„Evropa sebi ne može da dozvoli da ne koristi potencijal 50 odsto svog stanovništva. Iako se šanse za muškarce i žene svakim danom sve više izjednačavaju, put pred nama je dug. Za svaki evro koji zaradi muškarac u Evropi, žena i dalje zarađuje 84 centa. Žene su i dalje nedovoljno zastupljene na čelnim pozicijama u poslovnom svetu i politici. Što je najgore od svega, svaka treća žena je bila žrtva fizičkog i seksualnog nasilja. To je neprihvatljivo. Posvećena sam prevazilaženju ovih izazova i postizanju opipljivih rezultata”, rekla je Vera Jurova, komesarka za pravosuđe, pitanja potrošača i rodnu ravnopravnost.\nKljučni nalazi Evrobarometra:\nOtprilike devet od 10 Evropljana (91 odsto) smatra da je pravednije društvo preduslov za rešavanje problema rodne neravnopravnosti. Sličan je i procenat onih koji smatraju da će ravnopravnost žena i muškaraca pomoći ženama da postignu veću ekonomsku nezavisnost (98 odsto).\n59 odsto ispitanika smatra da je nasilje nad ženama (naročito seksualno nasilje) ono čime EU treba najhitnije da se pozabavi, dok 53 odsto Evropljana smatra da je gorući problem razlika u platama između polova.\nUprkos trendu smanjenja razlika u platama između muškaraca i žena u proteklim decenijama, izveštaj o ravnopravnosti žena i muškaraca iz 2014. pokazuje da nejednakosti rastu unutar i među državama članicama, te da još uvek ima izazova koje treba prevazići u kritičnim oblastima:\nZa svaki radni sat, žene u proseku zarade 16,4 odsto manje novca od muškaraca. Ovaj pokazatelj je prelazi 20 odsto u Češkoj, Austriji, Estoniji i Nemačkoj. Smanjivanje razlika u platama i penzijama se odvija frustrirajuće sporo. Razlika u penzijama je dostigla 39 odsto. Žene su i dalje zastupljenije u manje plaćenim sektorima.\nUčestalost nasilja zasnovanog na rodnoj pripadnosti je i dalje zabrinjavajuće visoka. Trećina žena u EU je prijavilo da su bile žrtve fizičkog i seksualnog nasilja. Više podataka je dostupno u istraživanju o nasilju nad ženama koje je objavila Agencija EU za osnovna prava.\nPremda su proteklih godina smanjene razlike između polova kada su u pitanju zaposlenost i učešće u procesu donošenja odluka, žene i dalje čine manje od 25 odsto članova upravnih odbora u preduzećima, uprkos činjenici da čine skoro polovinu (46 odsto) radne snage. Manjkavosti politika koje regulišu ravnotežu između posla i privatnog života otežavaju zapošljavanje žena a samim tim umanjuju i potencijale za ekonomski rast.\nŽene su obrazovanije od muškaraca (preko 60 odsto novih diplomaca su žene) ali su one i dalje nedovoljno zastupljene u studijama i poslovima u oblasti nauke, tehnologije, tehnike i matematike, u istraživanjima kao i u višim nastavnim zvanjima na svim nivoima obrazovanja, uključujući visoko obrazovanje.\nEU preduzima mere kako bi unapredila rodnu ravnopravnost:\nEU je izdala preporuke krojene po meri svake države posebno i koristi mogućnosti sufinansiranja evropskih strukturnih i investicionih fondova kako bi unapredila zapošljavanje žena, ulaganje u rano obrazovanje i negu dece, dostupnu dugoročnu negu i smanjenje poreza i naknada koje žene odvraćaju od posla. (Pogledajte izveštaj o ravnopravnosti žena i muškaraca, poglavlje 1)\nEU podržava konkretne mere, poput kampanja nacionalnih vlada protiv nasilja zasnovanog na rodnoj pripadnosti i lokalnih projekata koje sprovode nevladine organizacije. (Pogledajte izveštaj o ravnopravnosti žena i muškaraca, poglavlje koje se odnosi na usvojeno zakonodavstvo i praktične mere koje promovišu prava žrtava (pogledajte MEMO/15/4465 i IP/15/3045) u cilju zaštite žena i devojaka od nasilja zasnovanog na rodnoj pripadnosti.\nSvi muški članovi Evropske komisije su podržali kampanju Ujedinjenih nacija #HeforShe koja za cilj ima da rodnu ravnopravnost predstavi kao pitanje koje se tiče i muškaraca i žena. Ovo odražava snažnu podršku Komisije pravima žena i njihovom osnaživanju. Kampanja UN #HeforShe poziva na aktivniji angažman muškaraca u borbi protiv diskriminacije, budući da oni igraju centralnu ulogu u promeni društvenih normi koje utiču na žene.\nKomisija slavi i izuzetne preduzetnice koje su svoje inovativne ideje iznele na tržište. U ponedeljak 9. marta, Karlos Moedaš, komesar za istraživanje, nauku i inovacije, pokrenuće treći izbor za Nagradu EU ženskim inovatorima, kako bi se trima izuzetnim ženama dalo javno priznanje a druge nadahnule da slede njihov primer.\nKomisija će sa državama članicama, nevladinim organizacijama i zainteresovanim stranama nastaviti da radi na unapređenju rodne ravnopravnosti na svim nivoima, ušvršćivanju uspeha iz prošlosti i prevazilaženju novih izazova. Pažnja će biti usmerena na „završavanje nedovršenog posla”: smanjenje razlika u zaposlenosti, platama i penzijama, kao i u učešću u procesu donošenja odluka, te iskorenjivanje nasilja zasnovanog na rodnoj pripadnosti.\nLetonsko predsedništvo će formulisati zaključke Saveta o razlikama u penzijama između polova koji će doprineti oblikovanju strateškog odgovora na ovaj problem. Ministri u savetu, kao i Parlament, sada moraju da se dogovore oko zakonskih predloga poput Direktive o ženama u upravnim odborima ili Direktive o porodiljskom odsustvu kako bi ove bile pretočene u zakone. Države članice će izveštavati o merama preduzetim za povećanje transparentnosti visine zarada. Ovo sledi nakon što je Komisija izdala preporuku za unapređenje transparentnosti jednakih zarada, čime je državama članicama po prvi put dala oruđe za rešavanje ovog problema.\nEvrostatovo saopštenje sa najnovijim podacima o razlikama u platama među polovima\nEvrobarometar o rodnoj ravnopravnosti\nIzveštaj o ravnopravnosti muškaraca i žena za 2014\nŠta EU radi po pitanju rodne ravnopravnosti?\nEvropska komisija – razlika u platama među polovima\nSrbija se uspravlja posle poplava


CARITAS CARES izveštaji o siromaštvu i inkluzivnom tržištu rada - Caritas Srbije\nCARITAS CARES izveštaji o siromaštvu i inkluzivnom tržištu rada\nCaritas CARES izveštaji o siromaštvu fokusiraju se na inkluzivna tržišta rada u Evropi. Njihov cilj je da identifikuju konkretne izazove sa kojima se suočavaju najugroženiji pripadnici društva u pogledu zapošljavanja, kao i rešenja za prevazilaženje problema koja nude nacionalne i evropske politike. Ovi izveštaji informišu lokalne, regionalne, nacionalne i evropske vlasti i formulišu preporuke zasnovane na svakodnevnom radu Caitasa sa ljudima koji žive u siromaštvu. Izveštaji omogućuju da se čuje glas najugroženijih kategorija društva i služi kao sredstvo zagovaranja Caritasa na nacionalnom i evropskom nivou.\nU fokusu izveštaja za Srbiju su zapošljivost mladih, osoba sa invaliditetom, Roma, migranata i drugih teško zapošljivih kategorija, kao i uticaj pandemije na tržište rada u Srbiji. Pored ovih tema, učinjen je i osvrt na nacionalni i evropski zakonodavni okvir. Izveštaj za Srbiju na engleskom jeziku možete preuzeti OVDE.\nIzveštaje Caritasa drugih evropskih zemalja, možete preuzeti sa web stranice Caritasa Evrope.\nCaritas nastavlja sa ostvarivanjem svoje misije i brigom o siromašnima, ranjivim i marginalizovanim kategorijama stanovništva.


U "Lanaku" predstavljena platforma koncepta pametnog grada - BanjaLuka24.net - Najnovije vijesti\nU “Lanaku” predstavljena platforma koncepta pametnog grada\n“Go platforma koncepta pametnog grada”, koja se odnosi na modernizaciju, pametno upravljanje u saobraćaju, praćenje parametara poput vazduha i buke, kao i mogućnosti u poljoprivredi, predstavljena je danas u kompaniji “Lanako” u Banjaluci.\nOn je rekao da su danas sa predstavnicima kompanije “Lanako” nastavljeni razgovori o razvoju koncepta pametnih gradova, podsjećajući da Banjaluka, kompanija “Lanako” i Elektrotehnički fakultet imaju potpisan sporazum o saradnji na razvoju ovog koncepta.\nOn je naveo da je danas u “Lanaku” predstavljena i prezentacija koja se odnosi na mogućnosti u poljoprivredi, odnosno na praćenje pojedinih parametara koji bi poljoprivrednicima olakšali svakodnevne poslove.\n“Sve su to nove usluge koje možemo razvijati sa `Lanakom` i drugim kompanijama, kako bi grad svakog dana bio modreniji”, naglasio je Radojičić.\nRadojičić je podsjetio da je u ponedjeljak, 21. oktobra, u Banjaluci predstavljen četbot – nova usluga dostupna na “Viberu”.\n“To je treća nadogradnja aplikacija koja je na raspolaganju građanima. Ove sedmice imamo drugu seriju sastanaka o uvođenju elektronske građevinske dozvole”, rekao je Radojičić novinarima.\nMenadžer sektora za razvoj poslovanja u kompaniji “Lanako” Dragan Ninić rekao je da ovo preduzeće uz “Go platformu koncepta pametnog grada” uspjelo da demonstrira konkretna rješenja za određene izazove sa kojima se građani Banjaluke, ali i turisti, svaki dan susreću.\n“Ova platforma omogućava akademskoj zajednici da ima pokretnu i mobilnu laboratoriju gdje će moći da demonstriraju svoja znanja, ali i da istražuju i kreiraju neka nova rješenja korisna za društvo”, ukazao je Ninić.\n“Banjaluka na svom području ima komunikacionu mrežu koja se sastoji od šest gejtveja, dok na primjer glavni grad Slovenije LJubljana, koja je u EU, ima samo jedan gejtvej”, rekao je Ninić.\nOn je naglasio da je “Go platforma koncepta pametnog grada” svjetskog kvaliteta i kao takva može biti od koristi svima u Banjaluci.\n← Zbog jednog Banjalučanina već četvrti put se mijenja ograničenje brzine\nSNSD povukao kandidaturu Šulića za potpredsjednika NSRS? →\nParastos za ubijene u akciji “Oluja”


Primo-design.me - Digitalna štampa\nPružamo uslugu digitalne štampe malog formata do A3+ (311x457mm) jednostrano ili obostrano\nDigitalna štampa je objedinjena funkcija kompjutera i štamparske mašine gde se svi podaci za štampanje nalaze u kompjuteru, a štampa vrši bez korišćenja bilo kakve štamparske forme.\nPored toga prednosti digitalne štampe, u odnosu na klasičnu ofset štampu, naročito dolaze do izražaja kada su u pitanju: kvalitet sa nenadmašnom paletom boja, brzina (kratki rokovi izrade).\nCiiena, štampa malih i srednjih tiraža, posebna prednost je kod štampanja sa promjenljivim podacima. Zbog toga se može reći da digitalna štampa, uz stalno napredovanje, ima budućnost jer omogućava savremen način poslovanja.\nKod nas možete po konkuretnim cenama poručiti štampanje: memoranduma, vizit karti, čestitki, pozivnica, diploma, menia, flajera, raznih obrazaca i formulara, etiketa i sl. Štampanje vršimo na raznim gramaturama papira (od 70-350g/m2), raznim vrstama papira kao što su ekskluzivni i kartoni sa teksturom\nTakođe radimo pripremu i dizajn za štampu.


Fudbaleri aleksinačke ekipe “Napredak“ osvojili su tri boda pobedivši domaćina u Svrljig, ekipu “Svrljig“ rezultatom 3:0. Ovom pobedom Aleksinčani polako obezbeđuju opstanak u fudbalskoj ligi “Zona Istok“. Strelci za FK “Napredak“ bili su Babić (2) […]\nFudbal: Rezultati “Opštinske lige Aleksinac“\nOvo su rezultati utakmica 19. kola “Opštinske lige Aleksinac“ koje su odigrane 15. i 16. aprila. Rezultati: Datum Domaćin Rez Gost 15.04.2017 OFK Draževac 2 : 0 Pobeda 1976 15.04.2017 Jedinstvo 10 : 1 Ratar […]\nFK “Napredak“ u zoni ispadanja\nFudbalski klub “Napredak“ iz Aleksinca poražen je u 22. kolu fudbalske lige “Zona Istok“ od ekipe “Đerdap“ rezultatom 3:1. Utakmica je odigrana u Kladovu, a aleksinčani nisu imali šansu da se kući vrate bar sa […]\nFK “Napredak“ upisao tri boda na domaćem terenu\nFK “Napredak“ upisao je tri boda pobedivši “Majdanpek“ iz Majdanpeka rezultatom 2:0. Bez obzira na ovu pobedu, aleksinački fudbaleri su i dalje u zoni ispadanja, gde se nalaze knjaževački “Timočanin“, “Majdanpek“ i OFK “Bor“. U […]\n“Napredak“ u zoni ispadanja\nAleksinački fudbaleri FK “Napredak“ poraženi su od “Zaplanjca“ iz Gadžinog Hana rezultatom 3:2 u 20. kolu fudbalske lige “Zona Istok“. Ekipa “Napretka“ do sada upisala je samo šest pobeda, dva remija i čak 11 poraza, […]\nFK “Napredak“ poražen u Knjaževcu\nU 18. kolu fudbalske lige “Zona Istok“ aleksinačka ekipa FK “Napredak“ poražena je od “Timočanina“ u Knjaževcu rezultatom 3:2. Ovim porazom “Napredak“ se spustio za jednu poziciju niže na tabeli i trenutno je na 13. […]\nFK “Palilula“ bolja od “Morave“ iz Žitkovca\nU 16. kolu “Nišavske okružne lige“ aleksinačka ekipa “Palilula“ ostvarila je pobedu nad “Moravom“ iz susednog sela Žitkovca, rezultatom 2:0. “Palilula“ se posle ove pobede nalazi na 11. mestu, dok je “Morava“ na 7. mestu […]\nAleksinački “Napredak“ popravio plasman\nFudbalski klub “Napredak“ pobedom nad ekipom OFK “Bor“ popravio je plasman na tabeli “Zone Istok“. Naime, fudaleri FK “Napredak“ uspeli su da na domaćem terenu savladaju goste iz Bora rezultatom 1:0 i upišu tri boda. […]\nU četvrtak, 02.02. 2017. godine, u organizaciji Sportskog saveza opštine Aleksinac, održaće se svečana dodela priznanja najuspešnijim sportistima, sportistkinjama, sportskim radnicima i klubovima za ostvarene rezultate u 2016. godini. Početak je zakazan za 18:00 časova […]


Predavanje srednjoškolcima o štetnosti korišćenja mobilnih telefona u saobraćaju | Srednje škole\nTri medalje za mlade informatičare 22/08\nPočinje isplata učeničkih stipendija i kredita! 20/12\nTradicionalni maturantski ples održaće se u petak 16/05\nCilj ovog predavanja bio je da probudi svest kod učenika i mladih vozača o odgovornosti, posledicama i bezbednosti u saobraćaju, kao i riziku koji izaziva korišćenje mobilnog telefona u toku vožnje. Predavanje je održano u Prvoj kragujevačkoj gimnaziji.\nOvime je nastavljena kampanja koja poziva na oprez i odgovornost o upotrebi mobilnih telefona prilikom vožnje. Inicijator ove kampanje bila je kompanija Telekom Srbija i naziv kampanje je “Kada voziš, parkiraj telefon!”\nPredstavnici Telekoma Srbija, MUP-a i Komiteta za bezbednost saobraćaja održali su predavanje i ukazali na nebezbednost korišćenja mobilnih telefona tokom vožnje. Na predavanju je akcenat stavljen na našu nesvesnost očiglednih opasnosti kada koristimo mobilni telefon u toku vožnje. Želja organizatora kampanje je da mladi vozači formiraju naviku vožnje bez mobilnog telefona.\nOva kampanja naišla je na odlične reakcije u široj javnosti. Istraživanja govore da razgovor telefonom u toku vožnje povećava rizik za nastanak nezgode 4 puta, a pisanje i čitanje poruka 8 puta, jer se u tim situacijama vreme koje je potrebno vozaču da reaguje na određene situacije drastično povećava. Neki istraživači porede vožnju uz korišćenje telefona sa vožnjom u alkoholisanom stanju od barem 0.8 promila u krvi.\nOvaj edukativni program je izuzetno bitan jer su mladi ljudi koliko ugroženi toliko i opasna kategorija učesnika u saobraćaju. Pored toga, u životnom dobu su gde stiču najbitnije stavove i navike koje će zadržati celog života. Iz tog razloga je posebno bitno da mladi nauče o značaju bezbednog korišćenja mobilnog telefona – dalje od volana.\nNagradni foto-konkursi "Moja ptica"\nIsplata 12. rate stipendija izuzetno nadarenim učenicima i studentima u sredu!\nTAGS: bezbednostbezbednost u saobraćajukad voziš parkiraj telefonkorišćenje telefona u vožnjismartfonsrednjoskolcitelefon


NOVAC GREŠKOM POSLAT U EVROPU Trampovi "korona čekovi" obradovali mnoge građane - UGLJEVIK.INFO\nNOVAC GREŠKOM POSLAT U EVROPU Trampovi “korona čekovi” obradovali mnoge građane\nPomoć od 1.200 dolara koju je američka administracija namijenila građanima sa nižim primanjima u vrijeme krize s koronom obradovala je i mnoge Austrijace.\nPrema ORF više od 100 takvih čekova već je zamjenjeno za novac u austrijskim bankama.\nJedan penzioner iz Linca, koji je nekada kratko vreme živio u SAD, dobio je takav ček. On se iznenadio kada je u poštanskom sandučetu dobio ček u vidu pošiljke iz SAD, te je prvo provjerio autentičnost u banci i potom i prebacio novac na svoj račun.\nNeočekivane novčane pošiljke iz SAD, kako navode mediji, stigle su najvjerovatnije zbog tehničke greške do koje je došlo kod američkih vlasti. Čekovi su, inače, namenjeni američkim građanima s godišnjim primanjima do 75.000 dolara, piše Blic.


RTS :: Bjelica dobio i iskoristio šansu, povratak Lebrona u pobedi Lejkersa\nKošarka Bjelica dobio i iskoristio šansu, povratak Lebrona u pobedi Lejkersa\nnedelja, 16. maj 2021, 08:36 -> 09:15\nSrpski košarkaški reprezentativac Nemanja Bjelica posle dužeg perioda vremena dobije je priliku da igra Majmiju, u meču koje je Hit izgubio od Milvokija rezultatom 122:108. Kompletni Lejkersi slavili u Indijani i ostali u trci za direktno mesto u plej-ofu.\nPosle serije mečeva u kojima mu trener Erik Spolstra nije davao šansu, sinoć je "Beli" počeo u petorci "vreline" na mestu Džimija Batlera.\nU igri je proveo 20 minuta postigavši 11 poena (5-3 šut za tri poena), a imao je četiri skoka i četiri asistencije, ali je njegov tim izgubio od Baksa, sa kojima će se verovatno i sastati u prvoj rundi doigravanja.\nKendrik Nan je sa 31 poenom bio najbolji kod Majamija, dok su Bakse do trijumfa vodili Kris Midlton i Brin Forbs sa po 21 poenom.\nLos Anđeles Lejkersi su pobedili su Indijanu 122:115, u duelu u kojem su se na parkleti vratili i porva zvezda tima Lebron Džejms, i prvi plejmejker ekipe Denis Šruder.\nDžejms je posle šest utakmica odsustva zbog povrede postigao 24 poena, a najefikasniji je bio Entoni Dejvis sa 28 poena. U redovima Pejsersa bolji od ostalih bio Karis Levert sa 28 poena.\nPoput Lejkersa, konačno su kompletni bili i njihovi glavni konkurentin sa Istoka - Bruklin Netsi.\nKevin Durent, Kajri Irving i Džejms Harden su posle tri meseca ponovo bili zajedno na terenu u dresu Netsa, koji su bez većih problema savladali Čikago 105:91.\nKajri Irving je bio najuspešniji sa 22 poena, Kevin Durent se poprilično ispormašivao i ubacio svega 12 poena, dok je Džejms Harden upisao po pet poena i skokova.\nCrnogorski košarkaš u timu Bulsa Nikola Vučević imao je dabl-dabl učinak od 10 poena i 11 skokova.\nOve sezone sjajni Njujork bio je bolji od Šarlota sa 118:109, i to posle produžetka. Niksi su ovim trijumfom ostali u trci za četvrtu poziciju u Istočnoj konferenciji, koja bi im omogućila prednost domaćeg terena u prvoj rundi plej-ofa.\nNajzaslužniji za trijumf Niksa bio je Džulijus Rendl sa tripl-dabl učinkom - 33 poena, 13 asistencija i 10 skokova. Najbolji strelci kod Hornetsa bili su Bridžis i Grem sa po 25 poena.\nBruklin - Čikago 105:91,\nIndijana - L.A. Lejkers 115:122,\nNjujork - Šarlot 118:109,\nMinesota - Boston 108:124,\nSan Antonio - Finiks 103:140,\nMilvoki - Majami 122:108\nNezadrživi Durant doveo Bruklin na korak do polufinala\nJokić u idealnoj petorci, trojica Evropljana u najboljem timu\nKokoškov: Cilj je odlazak na OI, čuću se sa Jokićem


Arsić ugostio predstavnike opštine Malo Crniće - Radio Kosovska Mitrovica\nArsić ugostio predstavnike opštine Malo Crniće\n10. April 2022, 15:57\nČlan Privremenog organa grada Prištine Marko Arsić sa saradnicima ugostio je danas predstavnike opštine Malo Crniće, direktora Centra za kulturu Nikolu Tomića, kao i glumce Omladinskog amaterskog pozorišta iz ovog mesta.\nU delegaciji bili su glumac Aleksandar Dunić, stalni član dramskog ansambla Pozorišta na Terazijama, u narodu poznat kao Ćirko iz serije “Bela lađa”, kao i Jasmina Živković iz Istorijskog arhiva grada Požarevca i predstavnica “Kola srpskih sestara”.\nPovod posete bila je sinoć odigrana predstava “Prosjačka opera” Omladinskog amaterskog pozorišta “Branislav Nušić” iz Malog Crnića u sali Doma kulture “Gračanica”.\nHavelov komad koji se bavi zanimljivim odnosom države i mafije, odnosno odlična priča iz 18. veka koja rasvetstavlja probleme svakog društva. To je priča ljubavnih i kriminalnih intriga, a govori o krizi identiteta i kako se na ljudsku psihu prelama društveni sistem. Režiju za predstavu “Prosjačka opera” potpisuje Nevena Rakočević.\nU prijatnoj atmosferi, Arsić je goste upoznao sa radom lokalne samouprave, projektima koje država Srbija realizuje na očuvanju srpske kulturne baštine, razvoju privrede i turizma i svega ostalog bez čega Srbi ne bi opstali na ovom prostoru.\nUtvrđenom agendom, delegacija iz Malog Crnića danas će obići manastir Gračanicu i Visoke Dečane.


Haradinaj pozvao poslanike da glasaju za Sporazum o demarkaciji sa Crnom Gorom\nZAHTJEVI Jedan je od posljednjih uvjeta Evropske komisije\nPremijer Kosova Ramuš Haradinaj pozvao je poslanike svih političkih partija da glasaju za ratifikaciju Sporazuma o demarkaciji sa Crnom Gorom.\nOn je rekao da će svaki poslanik AZBK glasati za, dok se nada se da će isto uraditi i poslanici DSK.\n- Ne bismo došli na sjednicu da nemamo 80 glasova - rekao je Haradinaj.\nHaradinaj je kazao da sporazum ne krši teritoriju Kosova.\n- Glasanje o ovom zakonu je danas više nego ikad glasanje za državu Kosovo, glasanje za euroatlantsku perspektivu zemlje je glas za slobodu kretanja. Mi smo analizirali sve činjenice i rizike i garantiram da ratifikacija ovog nacrta zakona sa svim pratećim dokumentima ne ugrožava teritoriju Kosova. Odluka je u vašim rukama i usvajanje ovog zakona je uvjet većine građana. Pozivam partiju, etničku pripadnost i ideološke razlike da glasaju za ovaj zakon - rekao je Haradinaj.\nPoslanik Fatmir Limaj kazao je da je pregovaranje sa Crnom Gorom bolje nego poslati sporazum na arbitražu.\nOn je u svom govoru u Skupštini rekao da sporazum predsjednika Kosova Hašima Tačija i Crne Gore Filipa Vujanovića daje mogućnost ispravke i obavezuje obje strane da ispravljaju redove gdje god da se pogriješilo.\nLider LDK Avdulah Hoti kazao je da će ta partija glasati za ratifikaciju sporazuma i dodao da imaju zahtjev da nakon ratifikacije Haradinaj podnese ostavku i da se raspusti Skupština.\n- S pravilima demokratije nakon ratifikacije sporazuma, Haradinaj mora podnijeti ostavku, Skupštinu treba raspustiti, a zemlja bi trebala ići na izbore, kako bi građani odlučili ko će voditi Kosovo ka evropskoj integraciji - rekao je Hoti.\nI poslanik Demokratske parije Kosova Memli Krasnići je kazao da će poslanici te partije glasati za ratifikaciju kako bi se građani Kosova "oslobodili trogodišnje traume".\n- Tražimo od svih poslanika da u odluci uzmu u obzir interese građana i ove države, a ne interese svakodnevne politike ili svakodnevnih stavova ili stavova koje neko misli da će donijeti glas manje ili više - rekao je on.\nPoslanik Ilir Deda kazao je da je zbog razgraničenja "Kosovo izgubilo tri godine".\nOn je u Skupštini naglasio da je "za ove tri godine politika ostala izolirana, jer smo bili mentalno izolirani''.\nSkupština Kosova počela je vanrednu sjednicu na kojoj se razmatra Nacrt zakona o ratifikaciji Sporazuma o državnoj granici između Republike Kosovo i Crne Gore.\nPoslanica Emilija Redžepi kazala je da će glasati za demarkaciju.\nU Skupštini Kosova prisutno je 85 poslanika. Poslanici Srbijanske liste nisu prisutni u skupštinskoj sali.\nOva sesija je sazivana nekoliko puta, ali je zbog nedostatka kvoruma odlagana.\nRatifikacija sporazuma o demarkaciji sa Crnom Gorom jedan je od posljednjih uvjeta Evropske komisije (EK) za ukidanje viznog režima Kosovu.\nRamuš Haradinaj Hašim Tači Avdulah Hoti Crna Gora Kosovo\nPremijer Crne Gore Duško Marković u posjeti Kosovu\nHaradinaj dobio vizu, ide na Molitveni doručak kod Trampa\nHaradinaj: Ako SAD i Vašington ne investiraju svoju energiju ovdje, mislim da će cijeli region biti pogođen\nPožari u najvećoj prašumi svijeta i dalje bjesne: Vojska gasi vatru koja guta Amazon\nOtac pretučenog dječaka u Kninu: Pustio sina da gleda utakmicu, a on se vratio kući sav krvav i uplakan


Beograđanki ukrali novac sa kartice, ko treba da je obešteti – RTV SUNCE Arandjelovac\nHome » Srbija » Beograđanki ukrali novac sa kartice, ko treba da je obešteti\nBeograđanki ukrali novac sa kartice, ko treba da je obešteti\nVesna Elezović kaže da nije ni bila u Beogradu 14. februara kada joj je dva puta sa računa skinut novac – 7.000 i 5.000 dinara. Kartica je, međutim, sve vreme bila kod nje.\nOna je o svom trošku poništila karticu, a u banci su joj rekli da mora policija da interveniše.\nPrijavu je podnela u MUP-u, ali kaže da je niko nije obavestio dokle je stigao predmet.\nBojan Terzić, generalni direktor Sektora za zaštitu korisnika finansijskih usluga Narodne banke Srbije, objašnjava da gospođa Elezović treba najpre da se obrati „Poštanskoj štedionici“ putem sajta ili pošte.\nKada dobije dogovor, ako je ne obeštete, ima pravo na pritužbu Narodnoj banci Srbije.\n„Prema zakonu o platnim uslugama, gospođa snosi rizik do 3.000 dinara, a banka za ostatak, u ovom slučaju 9.000. To pravilo je ustanovljeno zakonom, u slučaju zloupotrebe kartice“, rekao je Terzić.\nNa kome je teret dokazivanja\nTeret dokazivanja nije na korisnici, dodae Terzić.\n„Banka eventualno treba da dokaže da je postojala prevarna radnja na strani korisnika ili bilo šta drugo, da ne bi bila odgovorna da plati 9.000“, naveo je Terzić.\nAko banka u roku od 15 dana ne odgovori klijentu, onda korisnik takođe može da podnese pritužbu, i za to je predviđena kazna.\nDodaje da banke često u ovakvim slučajevima upućuju na MUP, čime se tužilaštva i policija zatrpavaju.\n„To nije potrebno imajući u vidu da smo zato napravili ovaj mehanizam, gde Zakon o platnim uslugama deli rizik. Zloupotrebe su uvek moguće, ali nije najvažnije ko je zloupotrebio, već obeštetiti korisnika. Ko je zloupotrebio može utvrđivati MUP, ili banka da vodi postupak protiv tog lica da bi se regresirala jer je ona dužna da isplati korisnicu“, rekao je Terzić.\nPrethodna: RTV Sunce – Najava takmičenja „I ja znam da plešem“\nSledeća: Kosovska vlada odobrila nacrt budžeta za 2020. godinu


REŠENJE VIŠEDECENIJSKOG PROBLEMA Radovi na izgradnji Severnog kraka leskovačkog vodovoda - Dnevnik Juga\nPočetna / DRUŠTVO / REŠENJE VIŠEDECENIJSKOG PROBLEMA Radovi na izgradnji Severnog kraka leskovačkog vodovoda\nREŠENJE VIŠEDECENIJSKOG PROBLEMA Radovi na izgradnji Severnog kraka leskovačkog vodovoda\nSrdjan Stamenkovic 16/10/2018\tDRUŠTVO, Leskovac Ostavi komentar\nDecenijski problem stanovnika severnog dela teritorije Grada Leskovac uskoro će biti rešen.\nStanovnici Lipovice, Brestovca i okolnih sela trebalo bi da dobiju zdravu vodu za piće, ili kako se to u ovom delu žargonski kaže „gradsku vodu“.\nNa putu između Pečenjevca i Brestovca započeti su radovi na vodovodnoj mreži. Meštani ovog kraja grada koristili su vodu iz bunara i prirodnih izvora, distribuiranu putem nepropisno izgrađene mreže koja se ne kontroliše i ne dezinfikuje. Izgradnjom celog sistema voda će biti elimisana kao potencijalni uzrok pojave crevnih zaraznih bolesti i nefropatije (bubrežni nefritis). Proširenjem mreže u pravcu severa otvara se mogućnost da se 12 hiljada stanovnika iz 12 naselja severno od grada Leskovca snabdeva vodom iz sistema “Barje”.\nOve godine uz finansijsku podršku Ministarstva poljoprivrede, šumarstva i vodoprivrede i JKP Vodovoda Leskovac u odnosu 50% prema 50%, nastavlja se sa izgradnjom glavnog potisnog cevovoda na deonici od Živkova do Lipovice, koji je sastavni deo severnog kraka regionalnog vodosistema „Barje“. Cevovod će biti izgrađen u dužini od 1 kilometra, vrednosti 8,63 miliona dinara. Rok za završetak radova je 60 dana.\nU već izgrađeni glavni potisni cevovod od Živkova do Lipovice uloženo skoro 30 miliona dinara: 6,1 miliona dinara iz sredstava Vodovoda, 14,5 miliona dinara Ministarstvo i 8,4 miliona dinara finansirao je grad. Stanovnici ovog kraja izražavaju veliko zadovoljstvo zbog radova koji se izvode. Od njih možemo čuti da nijedan infrastrukturni ni komunalni projekat za njih ne može biti značajan kao ovaj.\nGradonačelnik dr Goran Cvetanović obišao je danas sa saradnicima radove na izgradnji ove vodovodne mreže.\n-Lokalna samouprava Grada Leskovca brine o svojoj celokupnoj teritoriji i o svim svojim stanovnicima. Izgradnja severnog kraka vodovoda jedan je od naših prioriteta zbog svih ljudi koji ovde žive i veoma sam zadovoljan da ovaj projekat privodimo kraju – rekao je gradonačelnik Goran Cvetanović.\nTagoviGoran Cvetanovic severni krak Vodovod\nPrethodni Dve osobe povređene u saobraćajnim nezgodama\nSledeći Otvaranje Arene tramboline „Kengur“ u Leskovcu


Kamberi: Donacija iz Prištine za sanitetsko vozilo i socijalne pakete - Bujanovačke\nPočetna DRUŠTVO Kamberi: Donacija iz Prištine za sanitetsko vozilo i socijalne pakete\nKamberi: Donacija iz Prištine za sanitetsko vozilo i socijalne pakete\nBujanovačke27. apr 2020.DRUŠTVO, KORONA, NASLOVNA0\nBujanovac, 27. april 2020. -Deo iznosa od 500.000 evra, koje su prištinske vlasti izdvojile za Bujanovac, Preševo i Medveđu, bujanovačka lokalna samouprava bi mogla da iskoristi za kupovinu sanitetskog vozila i 200 paketa pomoći za materijalno najugroženije porodice.\n-Mi smo tražili novac da bi obezbedili jedno kompletno opremljeno ambulantno vozilo za naš Dom zdravlja, zatim pakete za najugroženije porodice, subvencije za male preduzetnike i određenu medicinsku opremu – rekao je našem portalu predsednik opštine Bujanovac Šaip Kamberi.\nDonacija od 500.000 evra izdvojena je po zahtevu tri opštine u cilju olakšavanja borbe protiv korona virusa, ali se još uvek ne zna kako će iznos biti raspodeljen, odnosno koliko će koja opština dobiti.\n-Ne znamo još uvek ko će koliko dobiti i da li ova donacija obuhvata i Nacionalni savet Albanaca. Očekujem razgovor sa ministrom finansija vlade Kosova da bi razjasnili detalje oko ostvarivanja pomoći – rekao je Kamberi u petak.\nGovoreći o načinu na koji bi novac iz Prištine mogao da stigne do Bujanovca, Kamberi je rekao da je do sada bilo problema oko finansijskih transakcija Kosova i Srbije, te da zapravo na insitucionalnom nivou to praktično i ne funkcioniše, ali da je optimista u ovom slučaju.\n-Nadam se da će situacija sa korona virusom, usled koje je uspostavljena određena saradnja između Kosova i Srbije, na neki način doprineti da se što pre nađe rešenje za konkretnopitanje – rekao je Kamberi.\nTAGdom zdravlja Bujanovac donacija Kosovo Šaip Kamberi\nPrevious PostNegativne sve 3 analize poslate iz Bujanovca Next PostPopuštanje i zatezanje mera istovremeno


TIM PSIHOLOGA „SVETLOST“ - za bolji kvalitet života\nPočetna / DOŽIVETI STOTU / TIM PSIHOLOGA „SVETLOST“ – za bolji kvalitet života\nTIM PSIHOLOGA „SVETLOST“ – za bolji kvalitet života\nSana Life 22. maja 2018.\tDOŽIVETI STOTU, HIPOKRAT, ZDRAVLJE Ostavite komentar\nTri ambiciozne i motivisane devojke, po profesiji psiholozi, rešile su da naprave veliki korak u zajednici i osnuju nevladino i neprofitno udruženje Tim psihologa „Svetlost“.\nUdruženje je osnovano radi afirmacije, promocije i davanju značaja psihologije kao društvene nauke ali i na podizanju svesti i unapređenju kvaliteta života građana. Osnovni cilj podrazumeva pružanje pomoći marginalizovanim grupama i osobama pod rizikom. Tim psihologa „Svetlost“ posvetiće će se i sprečavanju vršnjačkog nasilja i maloletničke delikvencije.\n“Ideja o Udruženju urodila je plodom usled zajedničkih interesovanja, vizije i motivacije da promenimo nešto u lokalnoj zajednici a i šire. Otvorene smo za saradnju sa svim udruženjima a takođe svi zainteresovani mogu da se učlane u naše Udruženje, nezavisno od toga da li su psiholozi, zato što psihologija obuhvata širok spektar mogućnosti za svakog u socijalnom okruženju. U narednom periodu ćemo pratiti projekte iz naše oblasti i konkurisati na iste. Akcenat ćemo dati na sprečavanju maloletničke delikvencije i vršnjačkog nasilja, to je problem na koji treba usmeriti pažnju! Pored toga, pred nama su još mnoga pitanja i problemi, uložićemo stručno znanje, trud i napor da iste rešimo, kaže predsednica TIM-a PSIHOLOGA “SVETLOST” Meri Nešić koja je po profesiji master klinički psiholog.\nZamenica predsednice TP “SVETLOST” Gordana Stojković po profesiji master psiholog kaže:\n“ Naše Udruženje osnovano je iz čiste ljubavi prema psihologiji i želje da ukažemo na njen značaj, ali ujedno i iz naše potrebe da doprinesemo unapređenju kvaliteta života zajednice, pre svega na lokalnom nivou, a zatim i šire. Ponosna sam i srećna što sam deo ovako fenomenalnog tima čiji su energija i entuzijazam evidentni, a kreativnost i želja za pozitivnim promenama u društvu prioritet. Smatram da su naši ciljevi izuzetno važni i da treba dosta raditi na njihovoj promociji i ostvarivanju.\nČlan Upravnog odbora i osoba zadužena za zapisnik TP “SVETLOST” Marija Đoković diplomirani psiholog, navodi neke od ciljeva tima:\n“Planiramo organizovanje Savetovališta za decu i odrasle u raznim oblastima, posebno maloletničke delikvencije, organizovanje razvojno-kreativnih radionica, organizaovanje humanitarnih akcija i još puno toga. Radićemo na podizanju svesti građana o značaju psihologije i značaju mentalnog zdravlja, pružanju psihološke pomoći prilikom prevazilaženja stresa, kao i rad na unapređenju kvaliteta života osoba koje su pretrpele nasilje.\nOznakenasilje psihologa Svetlost tim udruženje vršnjačko\nPrethodni Aleksinčanin Jovan Mitrović prvak Balkana u bacanju bumeranga\nSledeći Priznanje leskovačkim arheolozima\nSvi koji mnogo putuju će vam reći da jesti zdravo na putu uopšte nije lako. …


RTCG - Radio Televizija Crne Gore - Nacionalni javni servis :: Zdravlje :: Otvorena istraga protiv kompanije Laktalis\nPOVUČENO MLIJEKO ZA BEBE 26. 12. 2017. 19:06 >> 18:33 1\nOtvorena istraga protiv kompanije Laktalis\nFrancuske vlasti su pokrenule istragu protiv kompanije Laktalis (Lactalis) jer je njeno mlijeko u prahu za bebe zagađeno salmonelom, javila je agencija AP.\nPariski tužilac je otvorio preliminarnu istragu zbog ugrožavanja tuđih života, nemjara i prevare, rekao je neimenovani sudski zvaničnik.\nU saopštenju Laktalisa se navodi da su istražitelji utvrdili da je problem nastao poslije renoviranja te fabrike početkom ove godine.\nFrancuske vlasti su saopštile da je 31 dijete u Francuskoj zaraženo salmonelom iz mlijeka iz fabrike u Kraonu. Nijedno dijete nije preminulo od posljedica trovanja, ali je 16 djece bilo hospitalizovano.\nFrancuska kompanija je 21. decembra u 30 zemalja širom svijeta povukla iz prodaje 7.000 tona zagađenih proizvoda.\nLaktalis Mlijeko za bebe


Sve vesti dana na temu : MadridMadrid | Stil magazin\niskusite evropu na malo drugačiji način\nRomansa u Madridu\nNovak Đoković kralj Madrida: Pobedom nad Marejem osvojio Masters! (FOTO)\nU finalu je savladao branioca titule, a 29. Masters titulom postao je lider na turnirima najjače serije\nMadrid: Ko ne počisti za svojim psom, kazna do 1.500 evra!\nOsim novčane kazne, stanovnici glavnog grada Španije mogu biti kažnjeni i obavezom čišćenja čitavih ulica tokom vikenda\nSa svih strana cure informacije o Ronaldovoj homoseksualnosti\nGlasine ne prestaju: Kristijano Ronaldo je, ipak, gej?\nSlavni Portugalac koji uz, titulu jednog od najboljih fudbalera sveta, nosi i epitet seks simbola trenutno je na pauzi sa manekenkom Irinom Šaik. Ali, Rijana i sve glasnije spekulacije svetskih medija govore da je pitanje trenutka kada će fudbalski as priznati da je gej


Vlada Srbije obećava zakon o nestalim bebama na jesen\nVlada Srbije obavestila je Savet Ministara Saveta Evrope da bi zakon o nestalim bebama trebalo da bude usvojen do kraja oktobra ili početkom novembra ove godine, stoji u dopisu dostavljenom RSE iz Saveta Evrope.\nVlada Srbije, kako se navodi u ovom dopisu, obavestila je Savet ministara dokle se stiglo sa usvajanjem zakona o nestalim bebama, što je obaveza Srbije po presudi Evropskog suda za ljudska prava u slučaju Zorice Jovanović protiv države Srbije.\nMinistarstvo pravde Srbije obavestilo je Savet ministara da Skupština Srbije nije u mogućnosti da usvoji ovaj zakon do septembra, kada je sledeće zasedanje Saveta ministara, jer “sledeće redovno zasedanje Skupštine počinje u oktobru”. U dopisu Ministarstva pravde dodaje se da bi zakon “u svakom slučaju trebalo da bude usvojen pre sastanka Saveta ministara u decembru 2019.godine”.\nKako je navelo Ministarstvo pravde, pripremljena su dva amandmana na Nacrt zakona o nestalim bebama koji je trenutno u skupštinskoj proceduri, a koji su “rezultat konsultacija sa nevladinim organizacijama”.\nJedan od amandmana, kako stoji u dopisu Ministarstva pravde, ostavlja mogućnost da sud naloži DNK analizu kako bi se utvrdile činjenice u slučajevima nestale dece, a amandmanom se omogućuje i pretraga Nacionalnog DNK registra, kako bi se uporedili rezultati.\nTom presudom ovaj sud je obavezao Republiku Srbiju da u roku od jedne godine od pravnosnažnosti njegove presude preduzme odgovarajuće mere radi ustanovljavanja mehanizma koji bi omogućio svim roditeljima da u sličnim situacijama dobiju odgovarajuće odgovore i odgovarajuću naknadu.\nSavet Ministara Saveta Evrope, koji nadgleda izvršenje presude, u odluci usvojenoj na poslednjem sastanku u junu 2019. godine, insistirao je da vlasti u Srbiji osiguraju da usvajanje zakona o nestalim bebama bude pitanje od najvećeg prioriteta.\nSavet Evrope je tada pozvao vlasti u Srbiji da dostave ažurirane informacije dokle se stiglo sa usvajanjem zakona i drugih mera kako bi se osigurao efikasan mehanizam za utvrđivanje činjenica o nestalim bebama, a kako se navodi, odlučili su da se ovo pitanje razmatra i na sledećem sastanku zakazanom za septembar 2019. godine.


source.ba | Nurkić se izblamirao, promašio nikad lakše zakucavanje\nBosanskohercegovački košarkaš Jusuf Nurkić odigrao je odličnu utakmicu između petka i subote, ali je na sebe skrenuo pažnju i jednim nevjerovatnim promašajem.\nNurkić bivšu NBA zvijezdu nazvao klaunom i maskotom\nOn je u pobjedi Portland Trail Blazersa nad Brookly Netsima 128:109 bio jedan od ključnih igrača sa 23 poena i 11 skokova.\nBolji od njega je u pobjedničkom sastavu bio jedino Damian Lillard sa 32 poena, a Nurkić, koga su Netsi pokušavali da čuvaju u prvom poluvremenu sa krilnim centrom ubacio je za 24 minuta 16 poena.\nMogao je i da broji i do 18, da u samoj završnici nije promašio otvoreno zakucavanje poslije sjajne akcije u kojoj je dodavanjem prethodno učestvovao i sam.\nTagovi: NBABrookly NetsJusuf NurkićPortland Trail Blazers


Budžeti u BiH puni para, inflacija jede standard stanovništva | Kakanj-X\nU prva četiri mjeseca ove godine prihodi od indirektnih poreza veći su za čak 538 miliona KM ili 21,82 posto u odnosu na isti period prošle godine, a sličan rast prihoda zabilježile su i entitetske poreske uprave tako da se lako može zaključiti da budžeti u BiH nikada nisu bili puniji.\nŠto se tiče samih prihoda, prema podacima Uprave za indirektno oporezivanje (UIO) BiH, u prva četiri mjeseca oni su iznosili tri milijarde i pet miliona KM i za 538 miliona KM su veći u odnosu na isti period 2021. godine.\nSamo u aprilu 2022. prikupljeno je 776 miliona KM indirektnih poreza, što je za 132 miliona KM više u odnosu na april 2021. godine.\n“Ovim tempom za pet do sedam godina može se očekivati podloga za rast plata i penzija za 100 posto”, istakao je Stevanović. Osim indirektnih, u Republici Srpskoj u prva četiri mjeseca nastavljen je rast i direktnih poreza, pa je tako Poreska uprava Republike Srpske prikupila 1,035 milijardi KM ili 123,7 miliona KM više nego u istom periodu prethodne godine.


Opcija.net: OBA prisluškuje i prati zvaničnike Republike Srpske @ InfoBijeljina \nObavještajno-bezbjednosna agencija, uz podršku Direkcije za koordinaciju policijskih tijela, prati i prisluškuje zvaničnike Republike Srpske, što je u posljednje vrijeme primjećeno na nekoliko lokacija širom Republike Srpske, saznaje portal opcija.net.\nIzvor portala opcija.net otkriva da se sve radi po nalogu Osmana Mehmedagića Osmice, direktora OBA BiH, uz prećutnu podršku i resurse koje mu daje na raspolaganje Mirsad Vilić, direktor Direkcije za koordinaciju policijskih tijela BiH.\nPrema povjerljivoj dokumentaciji bezbjednosnih službi u BiH, koja je u posjedu ovog portala, vozilo OBA BiH za koje postoje saznanja da se koristi za praćenje i prisluškivanje zvaničnika Republike Srpske više puta je primjećeno u blizini Administrativnog centra Vlade Republike Srpske u Istočnom Sarajevu, ali i na drugim lokacijama širom Srpske.\nO tome svjedoči i fotografija koju objavljuje portal opcija.net, a na kojoj je automobil marke BMW, registarskih oznaka Ј39-E-856, koje je u vlasništu OBA BiH, koji se nalazio u blizini istitucija Srpske. Međutim, to vozilo koje se koristi za takve tipove akcija, zloupotrebljava oznake Direkcije za koordinaciju policijskih tijela u BiH, kako bi neometano moglo biti na lokacijama kakva je Administrativni centar Vlade Srpske u Istočnom Sarajevu, gdje su smješteni pojedini zvaničnici Republike Srpske u institucijama Srpske, institucijama BiH, pa i sam srpski član Predsjedništva BiH Milorad Dodik, koji u toj zgradi ima svoj kabinet.\nSada se postavlja logično pitanje – šta vozilo registrovano na OBA BiH traži u blizini zgrada institucija Republike Srpske, odnosno u blizini zvaničnika Republike Srpske i kakve su namjere onih koji osmišljavaju takve akcije, kao i za šta žele da iskoriste saznanja koja u tim akcijama pokušavaju da prikupe?, naglašava se u tekstu portala opcija.net.\nOno što je posebno interesantno u svemu tome je činjenica da Osmica i Vilić koriste resurse agencija kojima rukovode na praćenje i prisluškivanje zvaničnika Republike Srpske, a kroz BiH im paradiraju stotine ilegalnih migranata, džihadista, niču paradžemati i vehabijske zajednice, što sve skupa predstavlja ozbiljnu prijetnju za bezbjednost BiH, ali to pomenutom dvojcu očigledno nije interesantno niti se obaziru na te prijetnje, iako bi im to trebao biti primarni zadatak, zaključuje se u tekstu portala opcija.net.


arda turan | CazinNET\nArda Turan: Moja reprezentativna karijera je završena\narda turan, turska, barcelona\nTurski fudbalski reprezentativac i fudbaler Barcelone Arda Turan, koji je verbalno i fizički napao turskog novinara, izjavio je kako je završena njegova reprezentativna karijera.\nTurski mediji brujili su danas o Turanu, nakon što je došlo do incidenta u avionu reprezentacije Turske, a sve se to desilo u povratku nakon prijateljske utakmice s Makedonijom, koja je odigrana sinoć. Turan je u avionu fizički i verbalno napao turskog novinara Bilala Mesea.\nPoruke Džeke i Turana djeci u Zenici: Budite dobri, budite sretni\nedin džeko, dječiji festival, zenica, arda turan\nPovodom Dječijeg festivala, koji je danas okupio više od 7.000 mališana u Zenici, čestitke video porukom uputili su i bh. i turski fudbalski reprezentativac Edin Džeko i Arda Turan, javlja Anadolu Agency (AA).\nBh.reprezentativac Edin Džeko čestitao je djeci Dan djeteta i na turskom kazao da nastave učiti ovaj jezik.\n“Sretan vam Dan djeteta, nastavite da učite turski jezik”, poručio je Džeko.\nTuran: "Čestitam Dan djeteta svojoj braći i sestrama u Bosni i Hercegovini"\narda turan, bih, dan djeteta


Venecijanska komisija o hitnim i bitnim pitanjima\nPostavio Yucom - 07/10/2021 Mediji\nTRI ZAHTEVA POSLE TRI GODINE\nU mišljenju Venecijanske komisije izneto je da veoma zabrinjava to što su vlasti izmenama ovog zakona pristupile tek kada se probližio referendum o izmenama Ustava, što izmene nisu usvojene širokim konsenzusom, i uz javne konsultacije sa svim relevantnim akterima\nPiše: Katarina Golubović\nVenecijanska komisija se u poslednje dve nedelje učestalo pominjala u medijima. Dok su se od najviših funkcionera čule izjave da Venecijanska komisija upućuje pohvale Srbiji „dežurni kritičari“ iz nevladinog sektora su navodili da je preuranjeno govoriti o pohvalama, kao i da je Venecijanska komisija uputila oštre kritike Srbiji.\nPun naziv Venecijanske komisije – Evropska komisija za demokratiju putem prava – govori i o domenu njenog delovanja. Uloga ovog ekspertskog savetodavnog tela Saveta Evrope je da pruži pravne savete državama, kako bi njihovi zakonodavni i institucionalni okviri ispunjavali evropske standarde u oblasti demokratije, ljudskih prava i vladavine prava. Pozitivna mišljenja na nacrte i već važeće propise Venecijanske komisije postaju glavni pokazatelj Savetu Evrope, ali i EU, da će baš ti propisi, u primeni, obezbediti osnove za funkcionisanje demokratije, zaštitu ljudskih prava i vladavinu prava.\nVenecijanska komisija ovih dana se užurbano bavi Srbijom, što po osnovu dva različita zahteva Srbije, što na odvojeni zahtev Saveta Evrope. Tri godine je Srbija bila „van radara“ jer je stagnirao rad na Ustavu, ali i zakonima koji uređuju političke slobode. Kritika Evropske unije o odsustvu napretka Srbije na polju vladavine prava i osnovnih prava (pregovaračko poglavlje 23), koja se već dve godine zaoštrava, urodila je plodom: Vlada je početkom ove godine proklamovala napredak u oblasti vladavine prava kao prioritet. I ne samo to. U zvaničan plan „nove“ Vlade za 2021.godinu su uneseni potrebni koraci da bi se ovaj prioritet ispunio, uz one koji su već bili predviđeni ažuriranim Akcionim planom za Poglavlje 23. Tako se, zbog promene Ustava, na užurbanoj političkoj agendi našla izmena Zakona o referendumu i narodnoj inicijativi.\nPočetkom jula ove godine, kada se građanstvo uputilo na letovanja nakon godinu dana uzdržavanja zbog pandemije, Ministarstvo za državnu upravu i lokalnu samoupravu je objavilo nacrt ovog, za građane i demokratiju Srbije, važnog zakona, a javnost je pozvana da u roku od 20 dana dostavi pisane komentare na ponuđena rešenja. Onog dana kada je završena „javna rasprava“, bez razmatranja komentara, početkom avgusta ove godine, upućen je prvi zahtev Venecijanskoj komisiji za davanjem hitnog mišljenja o Nacrtu zakona o referendumu i narodnoj inicijativi. Ministarstvo je zahtev podnelo uz naznaku da je hitno postupanje potrebno zbog plana da se zakon usvoji već u oktobru, kako bi se hitno, prema novim pravilima, održao referendum o promeni Ustava.\nInteresantno je napomenuti da je rok za izmenu ovog zakona istekao pre 13 godina. Naime, postupak za sprovođenje ustavnog referenduma razlikuje se u važećem Ustavu i vaežećem zakonu(koji je tekovina devedesetih), pa ga je potrebno izmeniti. Kako 15 godina, koliko je prošlo od poslednjeg održanog ustavnog referenduma, nije bilo pomisli da će se narod o bilo čemu pitati, to se nikome nije žurilo da postupi po Ustavnom zakonu iz 2006.godine, koji je nametao obavezu usklađivanja zakona sa Ustavom. To ne znači da na ovom polju nije ništa rađeno. Davne 2010.godine, Venecijanska komisija je dala pozitivno mišljenje na upućeni Nacrt zakona tadašnjeg ministarstva. Ovaj Nacrt ostao je zaboravljen u fijoci Vlade, baš kao što je u skupštinskim fiokama zaboravljena građanska inicijativa za izmenu Zakona o slobodnom pristupu informacijama, koje po ovom važećem postupku podrazumevala podršku kroz više od 30.000 potpisa, prikupljenih za sedam dana. Referendum se u narativu političara, do sada, pominjao u vezi sa dva pitanja, pre svega radi umanjenja odgovornosti za odluke i postupke: jedno pitanje je sudbina Kosova, a drugo je sudbina poslovanja Rio Tinta.\nSadašnja vlast ponudila je nova rešenja za učešće građana u donošenju odluka, na koje su „dežurne“ NVO oštro reagovale dajući im etiketu „ograničavajućih nedemokratskih rešenja“. Iako njihove primedbe nije čulo nadležno ministarstvo, u potpunosti ih je uvažila Venecijanska komisija koja je donela i objavila hitno mišljenje 24.septembra.\nU mišljenju je izneto da veoma zabrinjava to što su vlasti izmenama ovog zakona pristupile tek kada se približio referendum o izmenama Ustava, što izmene nisu usvojene širokim konsenzusom, i uz javne konsultacije sa svim relevantnim akterima. Od Srbije se traži da rokove koji regulišu referendum postavi tako da bi se ostavilo dovoljno vremena za javnu debatu, da ograniči izborne komisije da donose posebna pravila u određenim situacijama, uključujući pandemiju, da predvidi da tekst koji je odbijen da referendumu ne moće biti usvojen kasnije u drugoj proceduri bez novog referenduma. Komisija je istakla da tela koja sprovode referendum(izborne komisije na svim nivoima) moraju da budu nezavisne, da ne smeju da zavise od političke većine, te da u njihov sastav treba uključiti predstavnike pravosuđa i nezavisne eksperte. Sadržinu referendumskog pitanja, umesto Narodne skupštine, treba da utvrdi (Republička) izborna komisija ili neko nepristrasno telo, koje bi bilo zaduženo za pravovremeno i istinito obaveštavanje građana o različitim stavovima povodom referendumskog pitanja. Najoštrije je kritikovan rok od osam dana za obaveštavanje građana. Utvrđeno je da se pravila o izvorima finansiranja izborne kampanje ne mogu prosto preslikati na referendumsku kampanju, pa da npr.sindikati, verske zajednice, udruženja mogu imati legitiman interes da finansiraju kampanju u vezi sa nekim referendumskim pitanjima. Konačno, Komisija je oštro kritikovala to što se obaveza plaćanja taksi pokretača inicijativa izjednačava sa obavezom političkih stranaka, i iznela stav da za overu potpisa ne treba tražiti nikakvu nadoknadu, ili bi ta nadoknada trebalo da bude vrlo mala.\nIstog dana kada je objavljeno hitno (negativno) mišljenje Venecijanske komisije o srpskom Nacrtu zakona o referendumu i narodnoj inicijativi, skupštinski nadležni odbor utvrdio je tekst ustavnih amandmana i ustavnog zakona, koji trebaju da daju osnove i garancije za nezavisnost srpskog pravosuđa, i uputio VK zahtev za mišljenje. Ovaj tekst nastao je kao rezultat radne grupe, na čijem je čelu bio srpski član Venecijanske komisije, a u sastavu izabrani predstavnici relevantnih strukovnih udruženja sudija i tužilaca i više stručnjaka uporednog prava. Radna grupa imala je konsultacije sa Venecijanskom komisijom i tokom rada, koji je započet u junu, pa ne čudi što je Komisija, za manje od nedelju dana od prijema zahteva, održala konsultacije o tekstu, iza zatvorenih vrata, sa Vladom, Narodnom skupštinom, strukom i NVO.\nPredsednica Vlade i predsednik Skupštine saopštili su da je Srbija pohvaljena. Suštinski, tekst radne grupe daje povoda za pohvalu u odnosu na tekst koji je prethodno procenjivan 2018.godine, ali i za kritiku. Preuranjeno je komentarisati mišljenje koje VK nije izradila, niti objavila, dok se sa druge strane Vlada ne obazire na negativno mišljenje povodom Nacrta zakona o referendumu.\nI na kraju, ne treba zaboraviti da je VK pozvana da oceni stanje demokratije u Srbiji na zahtev Parlamentarne skupštine Saveta Evrope zbog izazova za demorkatiju nakon izbora iz juna 2020.godine. Tek kada Venecijanska komisija da mišljenje po ovom zahtevu, moći ćemo da damo ukupnu ocenu i procenu da li Srbija ostvaruje suštinski napredak u oblasti vladavine prava, koji je tek prvi od uslova promena Ustava koji bi pravosuđe otrglo od političkog uticaja. Dobar tekst Ustava ne znači promenu u diskursu vlasti, i jedinom može, kako je napred rečeno, biti jedna od osnova za nezavisnost pravosuđa, kao temelja demokratskog društva, koje se ipak uspostavlja na slobodnim izborima\nAUTORKA JE PREDSEDNICA KOMITETA PRAVNIKA ZA LJUDSKA PRAVA


Vlada Srbije: Za program Moja prva plata dve milijarde dolara - Glas Podrinja\n"Ovim programom stvaraju se dodatne mogućnosti za osposobljavanje, sticanje prvog radnog iskustva i povećanje prilika za konkurentnije istupanje mladih na tržištu rada i njihovo zapošljavanje", navodi se u saopštenju Vlade.\nDržava će za 10.000 mladih, koji su završili srednje škole i fakultete, pokrivati deo troškova njihove plate i time ih motivisati za pronalaženje prvog posla, a poslodavcima olakšati odluku da ih zaposle.\nNovac za te podsticaje će biti prosleđen Nacionalnoj službi za zapošljavanje, koja sprovodi program.\nNove mere, koje su danas usvojene, rezultat su sastanka premijerke Ane Brnabić sa privrednicima, predsednikom Privredne komore Srbije Markom Čadežom i direktorom Nacionalne službe za zapošljavanje Zoranom Martinovićem.\nVlada je danas odlučila da se Libanu uputi 100.000 evra pomoći radi otklanjanja posledica nastalih nakon razorne ekspolozije u luci "Bejrut".


Tehnološki razvoj diže standard i smanjuje korupciju - Tehnologije - Dnevni list Danas\nPočetna » Tehnologije » Tehnološki razvoj diže standard i smanjuje korupciju\nŽeljko Pantić21.02.2007. 00:00\nPonekad je pogled sa strane ono što je jednom društvu neophodno da bi realno sagledalo sebe, kaže Silviu Hotaran, generalni direktor Majkrosofta za jugoistočnu Evropu, na početku razgovora za Danas, u kom je, na kraju svog skorašnjeg boravka u Beogradu, pokušao da nepristrasno proceni stepen razvoja IT industrije iz ugla najveće svetske kompanije u ovoj oblasti.- Pogled na Srbiju iz ugla njenog položaja na svetskoj mapi IT industrije, često je obojen ekstremima koji variraju od toga da smo toliko značajni da bez nas ne bi bilo sveta, pa do onih koji ovo tržište smatraju perifernim i nebitnim.\nKako procenjujete položaj IT tržišta Srbije u poređenju sa regionalnim okruženjem?\n– Za Majkrosoft je veoma značajno tržište jugoistočne Evrope, koje se ubrzano razvija, a ono što je posebno naglašeno u Srbiji, jeste postojanje edukovane i veoma sposobne zajednice IT profesionalaca, što je resurs koji nije dovoljno iskorišćen. Uspeh Majkrosofta u bilo kojoj zemlji, pa i u Srbiji, direktno je povezan sa uspehom lokalne IT industrije. Svaki put kada dođem u Srbiju, moj utisak je da ovde IT potencijal ključa. Majkrosoft u Srbiji iz godine u godinu posluje sve bolje, imamo jedan svetski značajan Razvojni centar u Beogradu, a u Srbiji postoje uspešni projekti koji su svetski prepoznatljivi. Jedan od takvih svetski prepoznatljivih projekata trebalo bi da bude projekat e-governmenta za Grad Beograd, i ako bih bio u prilici da poredim Srbiju sa zemljama u regionu, moja je procena da u oblasti IT industrije Srbija predvodi u odnosu na ceo region.\ne-government Inđije retkost u Evropi\nNaš sagovornik podseća da je Goran Ješić, predsednik Opštine Inđija odabrao Majkrosoft i njegove partnere prilikom implementacije modela e-governmenta, koji je po mnogo čemu jedinstven ne samo u Srbiji već i u Evropi:\n– Nema puno evropskih gradova koji su na tom nivou e-governmenta na kome je danas Inđija, i mi smo veoma zainteresovani da ovaj projekat multiplikujemo širom Srbije. Ono što smo mi kao Majkrosoft učinili jeste da primer Opštine Inđija bude prepoznatljiv daleko izvan regiona jugoistočne Evrope, pošto u tom sistemu postoje zaista inovativna rešenja koja su retkost u evropskim razmerama. Sve ovo o čemu mi govorimo danas, nije ništa novo, sve je to odavno primenjeno širom regiona jugoistočne Evrope, a naši lokalni partneri su i te kako sposobni da na osnovu svog poznavanja procedura Vlade, a sa Majkrosoftom kao glavnim provajderom te tehnologije, implemetiraju e-government u Srbiji.\nKoliko je za perspektivu IT industrije u Srbiji značajna ozbiljna implementacija e-governmenta na nivou Vlade i lokalnih samouprava?\n– Uniformisana rešenja u oblasti e-governmenta ne postoje, tako da specifična rešenja koja odgovaraju lokalnim potrebama, stvaranje lokalne intelektualne svojine, jesu nešto što može biti faktor promene ne samo u Srbiji već i širom sveta, a u svim zemljama to je projekat koji je rađen uz ozbiljno učešće lokalne IT zajednice, što je slučaj i u Srbiji. Misija Majkrosofta ovde nije samo u dugoročnom partnerstvu sa Vladom već i sa društvom u celini. To je stvar stava. Naš pristup je takav da se, bez obzira na to što smo jedna od vodećih svetskih kompanija, što je moguće više postavimo kao najbolji lokalni građani, kao deo društva u kome poslujemo. Nama ne mogu biti cilj samo ljudi koji koriste informacione tehnologije, niti IT zajednica, mi imamo cilj da svojim poslovanjem pozitivno utičemo na život svih segmenata jednog društva, zato što bez takvog pristupa nema ni dugoročno održivog poslovanja.\nKako na sam kvalitet života ljudi u Srbiji može da utiče masovnija primena IT tehnologija?\nNenad Prokić: Paradigma (ni)je promenjena


Ljubavni horoskop za januar 2021 - WANNABE MAGAZINE\nMars i Jupiter podstiču vašu odlučnost i spremnost za akciju, ali budite oprezni i taktični – usredsređeni ste na rešavanje emotivnih pitanja u partnerskim odnosima, ali najbolje je da tome ne pristupate strastveno, već promišljeno i smireno. Istrajte u svojoj rešenosti da neke stvari rasvetlite, iskomunicirate i podignete svoj odnos na viši nivo, zvezde su uz vas.\nSlobodni Ovnovi koji gaje osećanja prema nekoj osobi, neće biti raspoloženi da se udubljuju i analiziraju svoje stanje. To nije loša taktika, pustiti stvari da se sami odvijaju, ali vas čini razdražljivim i sklonim nepromišljenim izjavama, zato vodite računa šta kome govorite, bilo da upućujete kritiku ili se poveravate. U drugoj polovini meseca ćete biti spremni da razmotrite svoja osećanja i procenite svoju poziciju i svoja očekivanja.\nOvog meseca ćete se suočavati sa svojom nesigurnošću i neprimerenim impulsivnim reakcijama na ljubavnom planu. Sumnjaćete u partnera i imati utisak da se igra sa vama i da manipuliše, pa ćete biti skloni da preterano reagujete – ali to na šta reagujete nije partner, nego vaša verzija i tumačenje njegovog ponašanja i reči. Pokušajte da se obuzdate i strpite, da biste mogli da povratite ravnotežu i sklad, ako želite da sačuvate odnos.\nSlobodni Bikovi će biti vrlo privlačni – imaćete brojne prilike za susrete i avanture, ali uglavnom sa neadekvatnim osobama. Planetarni uticaj je takav da imate osećaj da ste uvučeni u emotivne igre i manipulacije, dok ste zapravo vi ti koji sve to kreirate. Materijalizujete scenarija koja su u vašoj glavi, da biste mogli da sagledate svoje slabosti i da ih se oslobodite.\nPeriod ljubavi je pred vama – slagaćete se sa partnerom bolje nego ikad ranije, postići ćete dublje razumevanje i proširićete granice svoje tolerancije, tako da ćete uvideti da su one stvari zbog kojih ste se ljutili i osećali se bespomoćno, zapravo nevažne.\nSlobodni Blizanci će osećati da im je veoma važno da uspostave emotivne odnose i da pronađu ljubav i sretaćete osobe koje mu imponuju zbog svog statusa i položaja. Bićete u situaciji da se preispitate – šta vam je zaista važno, da pronađete kompatibilnog partnera, koji vas razume i sa kim imate mnogo toga zajedničkog, ili nekog ko će vam biti “mentor” i ko će podići vaš položaj u društvu. Materijalno, ili duhovno – to je dilema koju ćete razrešavati u ovom periodu, ili ćete je makar postati svesni.\nSlušajte svoj unutrašnji glas i pažljivo preispitajte onaj deo koji govori o sudbini, o fatalnom prisustvu u vašem životu. Ljubav je za vas najvažnija na svetu, ali vi ste u stanju da izgradite peščani zamak romantike usred pustinje sopstvenih iluzija. Ako živite u takvom zamku, ovo je period kada će on početi da se ruši i kada ćete shvatiti da je dobra, stara, blatnjava realnost, bolja od bilo kakve fatamorgane.\nZa slobodne Rakove važi to isto – ako ste zaljubljeni u nekog ko vam ne uzvraća osećanja, ovo je vreme otrežnjenja, a ako upoznajete nove osobe ili vas neko privlači, to neće biti romantični uzlet, pa vam možda neće ni biti jasno da se nešto zapravo dešava.\nAtmosfera će u stabilnim odnosima i vezama biti prijatna i opuštena, možete da uživate u prisnosti i poverenju i ovo je dobar period za organizovanje svih onih zajedničkih aktivnosti za koje do sada niste imali vremena, ili volje. Stavite partnera na prvo mesto i on će vam biti zahvalan i uzvratiće na isti način, na obostrano zadovoljstvo.\nSlobodni Lavovi će shvatiti da gube vreme pokušavajući da pridobiju osobu koja nije uključena i zainteresovana – okrenite se oko sebe i videćete nekog ko će radosno primiti i osećajno uzvratiti. Ukoliko postoji osoba kojoj želite da priđete, a koja nije svesna vašeg interesovanja, sada je dobar period da sakupite hraborst i da preuzmete inicijativu.\nU partnerskim odnosima naglašen je aspekt odgovornosti – možda će partner biti u situaciji da donosi nepromišljene odluke, pa ćete vi biti faktor zdravog razuma, stabilnosti i odgovornosti, a možda ćete morati da preuzmete svu odgovornost za nastavak i razvoj odnosa, jer ste svesniji i analitičniji od partnera. Neće biti lako, budite strpljivi i taktični.\nSlobodne Device mogu tokom januara upoznati nekog zaista posebnog, zbog koga će im se život okrenuti naglavce. Vi niste skloni da se zaljubljujete i donosite impulsivne odluke, ali sada možete upoznati intenzitet i spontanost u svim njenim aspektima, magičnim i neprijatnim, kao i posledice koje uz to idu. To je vredna lekcija, ne brinite suviše i prepustite se.


Web stranica Vlade TK - Održana IV sjednica Savjeta Prostornog plana\nOdržana IV sjednica Savjeta Prostornog plana\nMinistarstvo prostornog uređenja i zaštite okolice, u skladu sa svojim nadležnostima, provelo je javnu raspravu o Nacrtu Izmjena i dopuna Prostornog plana za područje Tuzlanskog kantona 2005-2025.. O provedenoj javnoj raspravi sačinjen je Izvještaj, te je nakon usaglašavanja stavova između nosioca izrade i nosioca pripreme plana, urađen Prijedlog planskog dokumenta.\nU cilju završetka druge faze izrade Izmjena i dopuna Prostornog plana – izrade prijedloga, Ministarsvo prostornog uređenja i zaštite okolice je 14.12.2018. godine organizovalo četvrtu sjednicu Savjeta Prostornog plana, na kojoj su osim članova Savjeta plana prisustvovali i pozvani predstavnici TE „Tuzla" i RMU „Kreka" Tuzla. Na sjednici su razmatrani Izvještaj nosioca izrade o provedenoj javnoj raspravi o nacrtu Izmjena i dopuna Prostornog plana, te prijedlog Izmjena i dopuna Prostornog plana.\nNakon razmatranja Izvještaja o provedenoj javnoj raspravi isti je usvojen, uz obavezu nosioca izrade da izvještaj dopuni prema primjedbama datim od strane članova Savjeta prostornog palana. Prijedlog Izmjena i dopuna Prostornog plana prezentiran je od strane nosioca izrade „IPSA INSTITUT" d.o.o. Sarajevo, poslije čega je uslijedila rasprava o istom. Obzirom na veći broj primjedbi na prezentirani planski dokument od strane članova Savjeta prostornog plana, donesen je zaključak da se dostavljeni prijedlog ne može prihvatiti, te da se isti vraća Naosiocu izrade na doradu, uz obavezu članova Savjeta plana da do 21.12.2018. godine dostave pismene primjedbe koje trebaju biti ugrađene u prijedlog Izmjena i dopuna Prostornog plana.\nTakođe, donesen je zaključak da nosioc izrade treba prijedlog Izmjena i dopuna Prostornog plana doraditi i dostaviti ovom Ministarstvu do 04.01.2019. godine, zajedno sa dopunjenim Izvještajem o provedenoj javnoj raspravi.\nU skladu sa zakonskim odredbama, nosioc pripreme utvrđuje prijedlog planskog dokumenta, te kompletan materijal upućuje Skupštini Tuzlanskog kantona na razmatranje i usvajanje.


Vučić: Bahato ponašanje Prištine izvor slabosti – Borba\nPredsjednik Srbije Aleksandar Vučić rekao je da ljudi u svijetu primjećuju razliku između ponašanja Beograda i Prištine. Ističe da je stav Srbije jasan – potrebno je da se ukinu prištinske takse na srpsku robu za nastavak dijaloga i pokušaj kompromisa.\nVučić je rekao da je važno da ljudi znaju da je bahato ponašanje Prištine izvor slabosti.\nPodsjetio je da su sa 60 oklopnih vozila hapsili ljude, a nisu rekli za šta su krivi. Ističe i da predstavnici Prištine odbacuju provođenje Briselskog sporazuma i da time pokazuju koliko su u teškoj situaciji i koliko su slabiji nego što se predstavljaju.\nKako kaže, Beograd nema potrebu da pokazuje bilo kakvu dozu nervoze osim one koja je prouzrokovana ovakvim ponašanjem Prištine i koja može da ga dovede u tešku situaciju bez njegove krivice.\nVučić kaže da se političari u Prištini bore za primat u svom biračkom tijelu i da to ne bi trebalo smetnuti s uma.\nKako kaže, kada se razgovara o kompromisu, onda mora nešto da se pruži a oni su zaključili da ne bi trebalo to da rade i da im je lakše da kažu da Srbija mora da prizna samoproglašeno Kosovo i da je to završeno.\n– Lijepo je što imate mnogo želja, ali to se neće dogoditi. Ali to pokazuje svu vrstu nezrelosti i podsjeća na naše ponašanje 2009. i 2010. godine, rekao je Vučić.\nSmatra da ljudi u svijetu primjećuju razliku između ponašanja Beograda i Prištine i da razumiju koliko su njihovi postupci neodgovorni i da neće naići na simpatije čak ni onih koji su ih podržavali.\nPoručuje da Srbijs ne treba da bude naivna i da vjeruje da će oni promijeniti odluku o priznavanju tzv. kosovske nezavisnosti, ali da se pozicija Beograda taktički mijenja, jer će željeti da ga čuju.\nBorba za srpske interese\nVučić kaže da Srbija mora da se bori za svoje interese i da pokazuje svijetu da je za kompromis, da nastavi ekonomski razvoj i da vidi šta može da napravi da pomogne Srbima na Kosmetu.\nNavodi da su u EU reagovali na najnovije Tačijeve izjave i da se Beograd s pravom ljuti kada ne reaguju oštro, ali da i oni gledaju da ne izgube Albance iz pregovaračkog procesa.\nVučić kaže da Srbija pokazuje da poštuje Briselski sporazum kao akt koji ima snagu međunarodnog ugovora a Albanci otvoreno kažu da on ništa ne znači.\nKako je rekao, moglo je da se vidi koliko je života običnih ljudi spaseno Briselskim sporazumom. Dodaje i da ga brine da će Priština nastaviti s hapšenjima Srba.\nOn ukazuje da je smisao da se oslabi sjever i da se isprovocira Srbija da bez težih posljedica napravi užasne greške koje bi joj srozale ugled.\nMeđutim, poručuje da će Srbija znati da zaštiti svoj narod ako se budu igrali sa njihovim životima i ako budu pokušali pogrom.\nKonsultacije o skupu u Parizu\nNa pitanje o predstojećoj sjednici SB UN o Kosmetu, Vučić je rekao da će skup u Parizu biti važniji ukoliko ga bude.\nIstakao je da zna da traju konsultacije sa SAD i da ne smije da se dozvoli da taj skup bude katastrofa. Kako je dodao, ako se vidi da stvari idu u tom smjeru, ko zna da li će se skup i dogoditi.\nPoručuje da je stav Srbije jasan i nepromijenjen, apsolutno racionalan i civilizacijski razuman – „ukinite takse, idemo u dijalog da pokušamo da postignemo kompromis“.


Novi američki stavovi o Ukrajini: Hoće li Kijev ostati sredstvo borbe protiv Rusije - Sputnjik Srbija\n05:50 14 April 2021\nNovi američki stavovi o Ukrajini: Hoće li Kijev ostati sredstvo borbe protiv Rusije\n17:22 31.05.2019 (osveženo 17:31 31.05.2019) Preuzmite kraći link\nSpecijalni izaslanik za Ukrajinu Kurt Volker održao je brifing za medije u Vašingtonu tokom kojeg je izneo ciljeve SAD u radu sa novim ukrajinskim rukovodstvom — plan je da se sprovodi identična politika kao i za vreme bivšeg predsednika Petra Porošenka.\nVolker je u svom izlaganju objasnio da je Amerika tesno sarađivala sa prethodnim predsednikom Petrom Porošenkom i njegovim kabinetom, te da je namera da se ta saradnja nastavi i sa Vladimirom Zelenskim sa ciljem da se produži „ukrajinski put reformi usmeren ka progresu i razvoju zemlje“.\nUkrajina, Belorusija, Kavkaz, Sirija: Kako Amerika pokušava da destabilizuje Rusiju\nOn je, pre svega, mislio na nastavak snabdevanja Kijeva oružjem i vojnom tehnikom, pravdajući to floskulama da „Ukrajina, baš kao i bilo koja druga zemlja, ima pravo na samoodbranu, te da će upravo zbog toga SAD nastaviti da rade sa Kijevom kao što rade i sa drugim zemljama sveta, poštujući njihove legitimne potrebe za osiguranjem bezbednosti“.\nPrema mišljenju stručnjaka, ova izjava Volkera upućena je direktno Zelenskom i treba je razumeti kao svojevrsni „podsetnik“ na ulogu SAD u ukrajinskoj, ali i međunarodnoj politici.\nŠtaviše, predstavnik Centra za evropske studije pri Ruskoj akademiji nauka Vladimir Olenčenko smatra da je Volker ovom izjavom „osvežio“ prisustvo SAD u Ukrajini i ukazao na to da Vašington neće prestati da koristi Ukrajinu kao instrument u američko-ruskim odnosima.\nMeđutim, objašnjava on, ova izjava ujedno označava i određenu nesigurnost da je Vašington, uprkos činjenici da je prethodno rukovodstvo bilo proameričko, uspeo da se toliko učvrsti u Ukrajini da ni dolazak novog rukovodstva tu činjenicu ne može da poljulja.\nUpravo je to teza koju zastupa i politički analitičar i stručnjak za Ukrajinu Rostislav Iščenko, koji za Sputnjik kaže da Vašington, iako Volker tvrdi drugačije, još uvek nema jasnu poziciju ni prema novoizabranoj vlasti, ni prema Ukrajini u celini.\nVojni savetnik Zelenskog: Kijev će vratiti Donbas za pet godina\n„Dokaz tome je činjenica da je tema Ukrajine na poslednjim pregovorima šefova diplomatija SAD i Rusije, Majka Pompea i Sergeja Lavrova, bila marginalizovana. Doduše, i Lavrov i Pompeo su jasno rekli jedan drugom da su njihovi stavovi o Ukrajini nepromenjeni, te su konstatovali da je situacija loša, ali ni jedan ni drugi nisu izneli nikakav predlog kako bi se ta situacija promenila“, smatra on.\nOn ističe da je Amerika Ukrajinu koristila samo sa jednim ciljem — da Rusiju u što većoj meri veže za rešavanje ukrajinskog problema kako ne bi imala mogućnosti da reaguje na drugim mestima širom sveta.\nMeđutim, dodaje on, Ukrajina to nije uspela, već se desilo obratno — umesto da se troše ruska sredstva, Kijev je sve više počeo da koristi američka, doduše možda ne finansijska, ali svakako diplomatska i politička.\nUpitan da li će Ukrajina za Ameriku ostati svojevrsni instrument za obuzdavanje Rusije, Iščenko navodi da, uprkos želji Amerikanaca, Ukrajina to nije postala u željenoj meri ni pri prethodnoj vlasti.\n© AP Photo / Administracija predsednika Ukrajine\nZelenski: Građani, šta vi mislite o pregovorima s Rusijom?\n„Na žalost Vašingtona, do toga nije došlo zbog nekompetentnosti ukrajinskih političara. Oni nisu uspeli Ukrajinu da pozicioniraju tako da ona za Rusiju postane problem broj jedan. Pored toga, prethodna vlast, uprkos naporima, nije uspela da prikuje ruske resurse za Ukrajinu. Rusija se prilično slobodno oseća i u Siriji i u Venecueli, baš kao i u Ukrajini“, kaže on.\nIščenko takođe ocenjuje i da se Rusija trenutno nalazi u dobrom položaju, imajući u vidu da Amerika želi da dovrši započeti posao u Ukrajini ali da ujedno sačuva svoj obraz, zbog čega Moskva može da od Vašingtona očekuje i određene konstruktivne predloge.\n„Tramp je praktično rekao da želi da menja odnos sa Rusijom, budući da je za Ameriku glavni neprijatelj postala Kina. Upravo zbog toga američki predsednik pokušava da sa Rusijom uspostavi makar privremeno primirje, ali problem je što čak i u tom privremenom primirju glavni trn u oku Amerikanaca sada postaje Ukrajina, a Vašington tu ništa ne može da učini“, zaključuje Iščenko.\ninstrument, stav, borba, Kurt Volker, Ukrajina